1985R3821 — LT — 01.05.2004 — 010.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:





iš dalies keičiamas:









▼B

TARYBOS REGLAMENTAS (EEB) Nr. 3821/85

1985 m. gruodžio 20 d.

dėl kelių transporto priemonėse naudojamų tachografų







EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 75 straipsnį, atsižvelgdama į Komisijos pasiūlymą ( 1 ), atsižvelgdama į Europos Parlamento nuomonę ( 2 ), atsižvelgdama į Ekonomikos ir socialinių reikalų komiteto nuomonę ( 3 ), kadangi Reglamentas (EEB) Nr.1463/70 ( 4 ) su paskutiniais pakeitimais, padarytais Reglamentu (EEB) Nr. 2828/77 pateikė nuostatas apie tachografus kelių transporto priemonėse; kadangi, atsižvelgiant į toliau pateiktus papildymus ir siekiant išsiaiškinti problemas, visos su šia sritimi susijusios nuostatos turėtų būti pateiktos vienu tekstu ir todėl Tarybos reglamentas (EEB) Nr. 1463/70 ( 5 ) turėtų būti panaikintas; kadangi 3 straipsnio 1 dalyje numatytas atleidimas nuo įsipareigojimų taikomas tam tikroms keleivių vežimo paslaugoms, turėtų tam tikrą laiką ir toliau galioti; kadangi panaudojant tachografus, galinčius parodyti laikotarpius, nustatytus Reglamentu (EEB) Nr. 3820/85 dėl kai kurių su kelių transportu susijusių socialinių teisės aktų suderinimo ( 6 ), siekiama užtikrinti veiksmingą minėtų socialinių reikalų įstatymų vykdymo kontrolę; kadangi įsipareigojimas naudoti tachografus gali būti taikomas tik valstybėse narėse registruotoms transporto priemonėms; kadangi kai kurioms transporto priemonėms gali būti netaikomos šio reglamento nuostatos, ir dėl to nekiltų sunkumų; kadangi, Komisijai leidus, valstybės narės turėtų turėti teisę išskirtiniais atvejais leisti kai kurioms transporto priemonėms netaikyti šio reglamento nuostatų; kadangi neatidėliotinais atvejais turėtų būti galima atleisti nuo įsipareigojimų tam tikram ribotam laikotarpiui be išankstinio Komisijos leidimo; kadangi, siekiant užtikrinti veiksmingą tikrinimą, įrenginys turi patikimai veikti, turėtų būti nesunku jį naudoti ir jis turėtų būti taip sukonstruotas, kad būtų galima iki minimumo sumažinti sukčiavimo galimybes; kadangi, siekiant šių tikslų, tachografas turėtų pateikti išsamią informaciją apie įvairius laikotarpius pakankamai tiksliai ir lengvai įskaitomai užrašytą ant atskirų lapų kiekvienam vairuotojui; kadangi automatinis kitų transporto priemonės kelionės parametrų, tokių kaip važiavimo greitis ir nuvažiuotas atstumas, registravimas labai pagerintų eismo saugumą keliuose ir skatintų protingai naudoti transporto priemonę; kadangi dėl šios priežasties derėtų aprūpinti transporto priemones įrenginiais, galinčiais registruoti ir šiuos parametrus; kadangi privalu nustatyti Bendrijos tachografų gamybos ir montavimo standartus ir numatyti jų EEB patvirtinimo tvarką, kad visoje valstybių narių teritorijoje būtų galima išvengti kliūčių įregistruojant tokias tachografus turinčias transporto priemones, pradedant jas eksploatuoti ar naudojant tachografus; kadangi, kilus nesutarimams tarp valstybių narių dėl EEB tipo patvirtinimo, Komisija privalo turėti teisę išspręsti ginčą per šešis mėnesius, jei pačios valstybės narės negali susitarti; kadangi įgyvendinant šio reglamento nuostatas ir siekiant užkirsti kelią piktnaudžiavimui, būtų naudinga išduoti vairuotojams, jei jie reikalauja, jų registracijos lapų nuorašus; kadangi siekiant kontroliuoti pirmiau minėtus darbo ir poilsio laikotarpius, būtina, jog darbdaviai ir vairuotojai pasirūpintų, kad įrenginiai veiktų teisingai ir kad jie rūpestingai atliktų numatytus veiksmus; kadangi nuostatas, kuriose numatoma, kiek registracijos lapų vairuotojas turi turėti su savimi, reikia papildyti, kintantį darbo savaitės grafiką pakeitus nuolatiniu darbo savaitės grafiku; kadangi technikos pažanga verčia nedelsiant koreguoti šio reglamento prieduose pateiktas technines charakteristikas; kadangi siekiant įgyvendinti priemones, numatytas šiam tikslui pasiekti, turėtų būti pateikta nuostata dėl glaudaus bendradarbiavimo tarp valstybių narių ir Komisijos Patariamajame Komitete; kadangi valstybės narės turėtų keistis turima informacija apie nustatytus pažeidimus; kadangi siekiant užtikrinti, kad tachografas veiktų patikimai ir teisingai, derėtų nustatyti vienodus privalomų tikrinimų ir periodiškų patikrų reikalavimus įrenginį instaliavus, PRIĖMĖ ŠĮ REGLAMENTĄ:







I SKYRIUS

Principai ir taikymo sritis

1 straipnis

Pagal šio reglamento nuostatas tachografų gamyba, instaliavimas, naudojimas ir bandymas atitinka šio reglamento ►M6 ir I arba IB ir II priedų ◄ , kurie yra neatsiejama šio reglamento dalis, reikalavimus.

2 straipnis

Šiame reglamente vartojami Reglamento (EEB) Nr. 3820/85 1 straipsnio nuostatose pateikti apibrėžimai.

3 straipnis

1. Tachografas instaliuojamas ir naudojamas valstybėse narėse įregistruotose transporto priemonėse, skirtose žmonėms ar kroviniams vežti keliais, išskyrus Reglamento (EEB) Nr. 3820/85 4 straipsnyje ir 14 straipsnio 1 dalyje minėtas transporto priemones.

2. Valstybės narės gali atleisti nuo šio reglamento įsipareigojimų Reglamento (EEB) Nr. 3820/85 13 straipsnio 1 dalies nuostatose minėtas transporto priemones. Valstybės narės praneša Komisijai apie kiekvieną atleidimą nuo įsipareigojimų pagal šios straipsnio dalies nuostatas.

3. Gavusios Komisijos leidimą, valstybės narės gali netaikyti šio reglamento transporto priemonėms, naudojamoms Reglamento (EEB) Nr. 3820/85 13 straipsnio 2 dalies nuostatose minėtiems transportavimo darbams atlikti. Neatidėliotinais atvejais jos gali taikyti laikiną išimtį ne ilgesniam kaip 30-ties dienų laikotarpiui ir apie tai nedelsdamos turi pranešti Komisijai. Komisija praneša kitoms valstybėms narėms apie kiekvieną pagal šią straipsnio dalį numatytą išimtį.

4. Vežant šalies viduje, valstybės narės gali reikalauti, kad pagal šio reglamento nuostatas tachografas būtų instaliuotas ir naudojamas visose transporto priemonėse, kuriose pagal šio straipsnio 1 dalies nuostatas įrenginio instaliavimas ir naudojimas neprivalomi.







II SKYRIUS

Tipo patvirtinimas

4 straipnis

▼M6

Šiame skyriuje „tachografas“ - tai „tachografas arba jo sudedamosios dalys“.

▼B

Gamintojas arba jo atstovas valstybėje narėje pareiškimus dėl tachografų tipo ar registracijos lapo ►M6 arba atminties kortelė ◄ modelio EEB tipo patvirtinimo pateikia kartu su atitinkamų techninių charakteristikų aprašu. Negalima pateikti pareiškimų dėl vieno tachografų tipo ar vieno registracijos lapų ►M6 arba atminties kortelė ◄ modelio patvirtinimo daugiau negu vienai valstybei narei.

5 straipnis

▼M6

Valstybė narė kiekvienam tachografų tipui, kiekvienam registracijos lapo arba atminties kortelės modeliui, atitinkantiems šio reglamento I arba IB priede nustatytus reikalavimus, EB sudedamosios dalies tipo patvirtinimą suteikia, jei valstybė narė turi galimybę patikrinti, ar gamybiniai pavyzdžiai atitinka patvirtintą tipą.

Sistemos saugumas turi atitikti IB priede išdėstytus techninius reikalavimus. Komisija, laikydamasi darbo tvarkos, nustatytos 18 straipsnyje, užtikrina, kad IB priedu būtų nustatyta, jog tachografui EB sudedamosios dalies tipo patvirtinimo negalima suteikti tol, kol nepaaiškėja, jog visa sistema (pats tachografas, vairuotojo kortelė ir pavarų dėžės elektros schema) neleidžia klastoti arba keisti vairavimo laiko duomenų. Bandymus, kuriuos būtina atlikti siekiant nustatyti šį sistemos ypatumą, atlieka su naujausiais duomenų klastojimo būdais susipažinę ekspertai.

▼B

Visiems jau patvirtinto modelio pakeitimams ar priedams valstybė narė, suteikusi pradinį EEB tipo patvirtinimą, turi iš naujo suteikti tipo patvirtinimą.

6 straipnis

Valstybės narės išduoda pareiškėjui EEB patvirtinimo ženklą, atitinkantį II priede pateiktą pavyzdį, kiekvienam tachografo ar registracijos lapo ►M6 arba atminties kortelė ◄ modelio tipui, kurį jos patvirtina pagal 5 straipsnio nuostatų reikalavimus.

7 straipnis

Kompetentinga valstybės narės institucija, kuriai buvo įteiktas pareiškimas dėl tipo patvirtinimo, kiekvienam tachografo ar registracijos lapo ►M6 arba atminties kortelė ◄ modelio tipui, kurį ji patvirtina arba atsisako patvirtinti, per vieną mėnesį nusiunčia kitos valstybės narės institucijai patvirtinimo pažymėjimą kartu su atitinkamų techninių charakteristikų aprašų nuorašais arba praneša jai, kad atsisako patvirtinti siūlomus modelius, atsisakius patvirtinti, pranešamos tokio sprendimo priežastys.

8 straipnis

1. Jei valstybė narė, suteikusi EEB tipo patvirtinimą pagal 5 straipsnio nuostatas, įsitikina, kad kuris nors tachografas ar registracijos lapai ►M6 arba atminties kortelė ◄ , pažymėti EEB tipo patvirtinimo ženklais, neatitinka patvirtinto prototipo, ji imasi priemonių, padedančių užtikrinti, kad gamybos modeliai atitiktų patvirtintą prototipą. Jei reikia, tokia priemonė gali būti net EEB tipo patvirtinimo panaikinimas.

2. Valstybė narė, suteikusi tachografui EEB tipo patvirtinimą, atšaukia patvirtinimą, jei patvirtintas tachografas ar registracijos lapas ►M6 arba atminties kortelė ◄ neatitinka šio reglamento ar jo priedų nuostatų reikalavimų arba, jei eksploatuojant išryškėjo kokie nors bendri defektai, neleidžiantys panaudoti tachografo numatytiems tikslams.

3. Jei valstybei narei, suteikusiai tachografui EEB tipo patvirtinimą, kita valstybė narė praneša apie vieną iš 1 ir 2 straipsnio dalyse minėtų atvejų, ji, pasikonsultavusi su pastarąja valstybe nare, taip pat imasi minėtose straipsnio dalyse numatytų priemonių pagal 5 dalies nuostatas.

4. Valstybė narė, nustačiusi vieną iš 2 straipsnio dalyje numatytų atvejų, gali iki atskiro pranešimo uždrausti tachografų ar registracijos lapų ►M6 arba atminties kortelė ◄ pateikimą rinkai ir jų eksploatavimą. Tas pats pasakytina ir apie 1 straipsnio dalyje minėtus atvejus dėl tachografų ar registracijos lapų ►M6 arba atminties kortelė ◄ , kuriems nebuvo atlikta EEB pradinė patikra, jei gamintojas ir po tam tikrų įspėjimų nesutvarko įrenginio taip, kad jis atitiktų patvirtintą modelį ar šio reglamento reikalavimus. Visais atvejais kompetentingos valstybių narių institucijos per vieną mėnesį praneša viena kitai ir Komisijai apie EEB tipo patvirtinimo atšaukimą ar kitas priemones, kurių jos ėmėsi pagal 1, 2 ir 3 dalyse pateiktas nuostatas, bei nurodo savo veiksmų priežastis.

5. Jei valstybė narė, suteikusi tachografui EEB tipo patvirtinimą, prieštarauja dėl bet kurio 1 ir 2 dalyse paminėto atvejo, apie kuriuos jai buvo pranešta, suinteresuotos valstybės narės stengiasi pačios išspręsti kilusį ginčą ir apie tai nuolat informuoja Komisiją.

Jei per keturis mėnesius nuo 3 dalies nuostatose minėto pranešimo gavimo dienos nepavyksta susitarti, Komisija, pasikonsultavusi su visų valstybių narių ekspertais ir atsižvelgusi į visus su šiuo reikalu susijusius veiksnius, pvz., ekonominius ir techninius, per 6 mėnesius priima sprendimą ir su juo supažindina suinteresuotas ir kitas valstybes nares. Kiekvienu atveju Komisija nustato laikotarpį, per kurį jos sprendimas turi būti įgyvendintas.

9 straipnis

1. Pareiškėjas, norintis gauti lapo modelio EEB tipo patvirtinimą, prašyme nurodo tachografo, kuriame numatoma naudoti minėtąjį registracijos lapo tipą ar tipus ir pateikia atitinkamą to tipo ar tipų įrenginį registracijos lapams išbandyti.

2. Kompetentingos kiekvienos valstybės narės institucijos registracijos lapo modelio EEB tipo patvirtinimo pažymėjime nurodo tachografo, kuriame gali būti naudojamas to modelio registracijos lapas, tipą ar tipus.

10 straipnis

Jokia valstybė narė neturi teisės neįregistruoti tachografą turinčios transporto priemonės arba uždrausti ją eksploatuoti tik todėl, kad transporto priemonė turi tokį įrenginį, jei tachografas yra pažymėtas 6 straipsnyje minėtos EEB patvirtinimo ženklu ir turi 12 straipsnyje minimą instaliavimo plokštelę.

11 straipnis

Jei pagal šio reglamento nuostatas priimami sprendimai nepatvirtinti arba atšaukti kurio nors tachografo tipo ar registracijos lapo ►M6 arba atminties kortelė ◄ modelio patvirtinimą, reikia detaliai paaiškinti priežastis, dėl kurių toks sprendimas yra priimamas. Apie sprendimą pranešama suinteresuotai šaliai, kuriai kartu pranešama apie tas teisines apsaugos priemones, kuriomis ji gali pasinaudoti pagal valstybių narių įstatymus ir apie tokių priemonių panaudojimo terminus.







III SKYRIUS

Instaliavimas ir apžiūros

12 straipnis

1. Tachografus gali įrengti ir remontuoti tik profesionalus mechanikas ar dirbtuvės, kurias šiam tikslui patvirtina kompetentingos valstybių narių institucijos išklausiusios suinteresuotų gamintojų nuomones, jei jie pageidauja.

▼M6

Patvirtintos dirbtuvės ir patvirtinto mechaniko kortelių administracinio galiojimo trukmė neviršija vienerių metų.

Jeigu kortelės, išduotos patvirtintai dirbtuvei arba patvirtintam mechanikui, galiojimo laikas turi būti pratęstas, jeigu ji yra sugadinta, blogai veikia, yra pamesta arba pavogta, institucija, šiuo tikslu gavusi išsamų prašymą, per penkias darbo dienas išduoda kitą kortelę.

Jeigu nauja kortelė yra išduota pakeisti seną kortelę, naujoji išduodama su tuo pačiu „dirbtuvės“informaciniu numeriu, tačiau prie indekso pridedamas vienetas. Kortelę išduodanti institucija sudaro ir tvarko pamestų, pavogtų arba defektinių kortelių registrą.

Valstybės narės imasi visų būtinų priemonių, kad patvirtintiems mechanikams ir patvirtintoms dirbtuvėms skirtos kortelės nebūtų padirbinėjamos.

▼M6

2. Patvirtintas mechanikas arba patvirtinta dirbtuvė ant jų dedamų plombų įspaudžia specialų ženklą ir, be to, į tachografą, atitinkantį I B priedo reikalavimus, įveda elektroninius saugumo duomenis, kad visų pirma būtų galima atlikti autentiškumo tikrinimus. Kiekvienos valstybės narės kompetentingos institucijos sudaro ir tvarko naudojamų ženklų ir elektroninių saugumo duomenų bei patvirtintai dirbtuvei ir patvirtintam mechanikui išduotų kortelių registrą.

3. Valstybių narių kompetentingos institucijos perduoda Komisijai patvirtintų mechanikų ir patvirtintų dirbtuvių bei jiems išduotų kortelių sąrašus, taip pat ženklų bei būtinos informacijos, susijusios su naudojamais elektroniniais saugumo duomenimis, kopijas.

▼B

4. Kad tachografas buvo įrengtas pagal šio reglamento reikalavimus, liudija instaliavimo plokštelė, pritvirtinama laikantis ►M6 I ir IB priedus ◄ reikalavimų.

▼M3

5. Bet kurią plombą gali sulaužyti šaltkalviai mechanikai arba dirbtuvės, kuriuos pagal šio straipsnio 1 dalį patvirtina kompetentingos institucijos, arba esant šio reglamento I priedo V skyriaus 4 dalyje ►M6 arba IB priedo VI skyriuje, c punkte ◄ apibūdintoms aplinkybėms.

▼B







IV SKYRIUS

Įrenginio naudojimas

▼M6

13 straipsnis

Darbdavys ir vairuotojai užtikrina, pirma, kad tachografas gerai veiktų ir būtų tinkamai naudojamas, antra, kad vairuotojo kortelė būtų naudojama tinkamai, jeigu vairuotojas yra prašomas vairuoti transporto priemonę, kurioje yra sumontuotas IB priedo reikalavimus atitinkantis tachografas.

▼B

14 straipnis

▼M6

1. 1. Transporto priemonių, kuriose yra sumontuoti I priedo reikalavimus atitinkantys tachografai, darbdavys aprūpina vairuotojus pakankamu registracijos lapų kiekiu, atsižvelgdamas į tai, kad jie yra asmeninio pobūdžio, gali būti naudojami skirtingą laiką, ir į galinčią kilti būtinybę pakeisti sugadintus ar įgalioto inspektoriaus paimtus lapus. Darbdavys išduoda vairuotojams tik tokius patvirtinto modelio lapus, kurie tinka naudoti transporto priemonėje įrengtame tachografe.

Jeigu transporto priemonėje yra sumontuota I B priedo reikalavimus atitinkantis tachografas, darbdavys ir vairuotojas užtikrina, kad, atsižvelgiant į naudojimo trukmę, patikros metu I B priede nurodytą spausdinimą pagal reikalavimą būtų galima atlikti be klaidų.

▼B

2. Įmonė tvarkingai saugo registracijos lapus ne mažiau kaip metus po jų panaudojimo ir, jei vairuotojai reikalauja, išduoda jiems lapų kopijas. Pareikalavus bet kokiam įgaliotam inspektoriui, registracijos lapai surandami ir jam perduodami.

▼M6

3. IB priede apibrėžtą vairuotojo kortelę jo prašymu išduoda valstybės narės, kurioje vairuotojas nuolatos gyvena, kompetentinga institucija.

Valstybė narė, laikydamasi Reglamento (EEB) Nr. 3820/85 nuostatų, gali prašyti kiekvieno vairuotojo, kurio nuolatinė gyvenamoji vieta yra jos teritorijoje, turėti vairuotojo kortelę.

a) Šiame reglamente „nuolatinė gyvenamoji vieta“- tai vieta, kurioje asmuo dėl savo asmeninių ar profesinių ryšių arba, jei asmuo neturi profesinių ryšių, dėl savo asmeninių ryšių, įrodančių šio asmens ir vietos, kurioje jis gyvena, glaudžius saitus, kiekvienais kalendoriniais metais paprastai gyvena bent 185 dienas. Vis dėlto asmens, kuris profesinius ryšius užmezga kitoje, ne savo asmeninių ryšių, vietoje ir kuris dėl to gyvena vis skirtingose vietose, esančiose dviejose arba keliose valstybėse narėse, nuolatine gyvenamąja vieta laikoma ta, kurioje šis asmuo užmezga asmeninius ryšius, jeigu į tokią vietą jis reguliariai sugrįžta. Šios sąlygos laikytis nebūtina, jei asmuo valstybėje narėje gyvendamas atlieka nustatytos trukmės užduotį.

b) Vairuotojai savo nuolatinės gyvenamosios vietos įrodymus pateikia bet kuriuo tinkamu būdu, pavyzdžiui, pristatydami savo asmens pažymėjimą arba kokį nors kitą galiojantį dokumentą.

c) Jeigu valstybės narės kompetentingoms institucijoms, išduodančioms vairuotojo kortelę, kyla abejonių dėl to, kas pagal b punktą pareikšta apie nuolatinę gyvenamąją vietą, pagrįstumo arba jeigu šios institucijos ketina atlikti atitinkamą konkretų patikrinimą, jos gali prašyti kokios nors papildomos informacijos arba įrodymų.

d) Išduodančiosios valstybės narės kompetentingos institucijos kiek leidžia galimybės užtikrina, kad pareiškėjas neturėtų galiojančios anksčiau jam išduotos vairuotojo kortelės.

4.

a) Valstybės narės kompetentinga institucija, laikydamasi IB priedo nuostatų, į vairuotojo kortelę įrašo jo asmens duomenis. Vairuotojo kortelės administracinio galiojimo trukmė negali būti ilgesnė kaip penkeri metai. Vairuotojas gali turėti tik vieną galiojančią vairuotojo kortelę. Jis yra įgaliotas naudoti tik savo asmeninę kortelę. Vairuotojui neleidžiama naudoti defektinės kortelės arba kortelės, kurios galiojimo laikas yra pasibaigęs. Kai vairuotojo sena kortelė pakeičiama nauja, ši turi tą patį vairuotojo kortelės išdavimo numerį, tačiau prie jos indekso yra pridedamas vienetas. Išduodančioji institucija įrašus apie išduotas, pavogtas, pamestas ar defektines vairuotojo korteles saugo ne trumpiau už šių kortelių administracinio galiojimo laiką. Jeigu vairuotojo kortelė yra sugadinta, blogai veikia, yra pamesta arba pavogta, institucija, gavusi šiuo tikslu išsamų prašymą, per penkias darbo dienas išduoda kitą kortelę. Gavusi prašymą pratęsti kortelės, kurios galiojimo laikas netrukus baigsis, galiojimo laiką, institucija prieš kortelės galiojimo pabaigą išduoda naują kortelę, jeigu institucijai prašymas buvo atsiųstas per laiką, nustatytą 15 straipsnio 1 dalies antrojoje pastraipoje.

b) Vairuotojų kortelės išduodamos tik tiems pareiškėjams, kuriems yra taikomos Reglamento (EEB) Nr. 3820/85 nuostatos.

c) Vairuotojo kortelė yra asmeninė. Kol nėra pasibaigęs oficialus kortelės galiojimo laikas, jos negalima dėl kokios nors priežasties paskelbti negaliojančia arba laikinai negaliojančia, nebent valstybės narės kompetentinga institucija nustato, kad kortelė buvo suklastota arba kad vairuotojas naudoja ne jam priklausančią kortelę, arba kad turima kortelė buvo gauta pateikus melagingas deklaracijas ir (arba) suklastotus dokumentus. Jeigu priemonių vairuotojo kortelę paskelbti negaliojančia arba laikinai negaliojančia imasi kita, ne kortelę išdavusi valstybė narė, pirmoji grąžina šią kortelę valstybės narės, kuri ją yra išdavusi, institucijoms ir nurodo grąžinimo priežastis.

d) Valstybių narių išduotas vairuotojų korteles pripažįsta kitos valstybės narės. Jeigu galiojančios vairuotojo kortelės, kurią yra išdavusi valstybė narė, turėtojas nuolat gyventi įsikuria kitoje valstybėje narėje, jis gali prašyti, kad jo turima kortelė būtų pakeista lygiaverte kortele; kortelę keičianti valstybė narė yra atsakinga už tai, kad, jei reikia, būtų patvirtinta, ar pateikta kortelė iš tikrųjų tebėra galiojanti. Pakeitimą atliekančios valstybės narės seną kortelę grąžina valstybės narės, kuri yra ją išdavusi, institucijoms ir nurodo šio grąžinimo priežastis.

e) Jeigu valstybė narė vairuotojo kortelę atnaujina arba pakeičia, atnaujinimas arba pakeitimas ir koks nors vėlesnis atnaujinimas arba pakeitimas yra registruojami toje valstybėje narėje.

f) Valstybės narės imasi visų būtinų priemonių, kad būtų pašalinta kokia nors galimybė klastoti vairuotojo korteles.

5. Valstybės narės užtikrina, kad kontroliuoti, ar laikomasi Reglamento (EEB) Nr. 3820/85 ir 1992 m. vasario 10 d. Tarybos direktyvos 92/6/EEB dėl greičio ribotuvų įrengimo ir naudojimo kai kurių kategorijų transporto priemonėse Bendrijoje ( 7 )nuostatų, būtini duomenys, kurie yra registruojami bei laikomi šio reglamento IB priede išdėstytus reikalavimus atitinkančiame tachografe, būtų prieinami bent 365 dienas po šių duomenų užregistravimo ir kad jie būtų prieinami sąlygomis, kurios garantuoja duomenų saugumą ir tikslumą.

Valstybės narės imasi bet kokių priemonių, būtinų užtikrinti, kad tachografų perpardavimas arba jų išėmimas iš apyvartos nesumažėtų visų pirma dėl to, kad teisingai taikomos šios dalies nuostatos.

▼B

15 straipnis

1. Vairuotojai nenaudoja suteptų ar sugadintų registracijos lapų ►M6 arba vairuotojo kortelė ◄ . Lapai turi būti tinkamai saugomi.

▼M6

Kai vairuotojas pageidauja pratęsti savo turimos vairuotojo kortelės galiojimą, iki kortelės galiojimo pabaigos likus ne mažiau kaip 15 dienų jis kreipiasi į valstybės narės, kurioje nuolatos gyvena, kompetentingas institucijas.

▼B

Jei lapas, kuriame yra registracijos įrašų sugadinamas, vairuotojai jį prisega prie atsarginio lapo, kuriuo pakeičia sugadintąjį.

▼M6

Jeigu vairuotojo kortelė sugadinama, blogai veikia, pametama arba pavagiama, vairuotojas per septynias kalendorines dienas kreipiasi į valstybės narės, kurioje jis nuolatos gyvena, kompetentingas institucijas, kad kortelė būtų pakeista.

▼B

2. Vairuotojai naudoja registracijos lapus ►M6 arba vairuotojo kortelė ◄ kiekvieną darbo dieną, pradėdami nuo to momento, kai jie perima transporto priemonę. Registracijos lapas ►M6 arba vairuotojo kortelė ◄ neišimamas anksčiau, negu baigiasi darbo laikas, išskyrus tuos atvejus, kai duodamas leidimas jį išimti. Registracijos lapų ►M6 arba vairuotojo kortelė ◄ negalima naudoti ilgesnį laiką, nei nustatytą.

Jei vairuotojas negali naudoti transporto priemonėje instaliuoto įrenginio, kadangi kurį laiką nebūna transporto priemonėje, toliau pateiktos 3 straipsnio dalies antros įtraukos b, c ir d punktuose numatyti laiko tarpai ranka, automatine rašymo priemone ar kitokiu būdu įskaitomai įrašomi lape, jo nesutepant.

Jei transporto priemonėje yra daugiau nei vienas vairuotojas, vairuotojai registracijos lapuose padaro atitinkamus papildymus, kad I priedo II skyriaus 1-3 punktuose minėta informacija būtų įrašoma būtent to vairuotojo, kuris tuo metu vairuoja, registracijos lape.

3. Vairuotojai:

— garantuoja, kad registracijos lape pažymėtas laikas atitiktų oficialųjį laiką tos šalies, kurioje yra įregistruota transporto priemonė;

— naudoja perjungimo mechanizmus, leidžiančius atskirai ir tiksliai registruoti tokius laikotarpius: — a) po žyma : vairavimo laikas; b) po žyma : visi kiti darbo laikotarpiai; c) po žyma : kiti laikotarpiai, kai vairuotojas būna darbe, būtent: — laukimo laikas, t.y. laikotarpis, kurį vairuotojai turi praleisti savo poste, kad galėtų atsakyti į skambučius, raginančius pradėti važiuoti, tęsti kelionę ar atlikti kokį nors kitokį darbą, — laikas, praleistas šalia kito automobilį vairuojančio vairuotojo, — laikas, praleistas ant gulto, kol kitas vairuotojas vairuoja automobilį, d) po žyma : pertraukos darbo metu ir kasdienio poilsio laikotarpiai.

4. Kiekviena valstybė narė gali leisti, kad 3 straipsnio dalies antros įtraukos b ir c punktų nuostatose minėti laikotarpiai būtų registruojami po žyma registracijos lapuose, kurie yra naudojami jų teritorijoje įregistruotose transporto priemonėse .

5. Kiekvienas ekipažo narys savo registracijos lape registruoja tokią informaciją:

a) pradėdamas naudoti registracijos lapą - savo vardą ir pavardę;

b) laiką ir vietą, kurioje pradedamas naudoti registracijos lapas, ir laiką ir vietą, kurioje jo naudojimas baigiamas;

c) kiekvienos jam priskirtos transporto priemonės registracijos numerį, ir pradėdamas pirmą lape įrašytą kelionę, ir pakeitęs transporto priemonę, visą registracijos lapo naudojimo laiką;

d) odometro parodymus: — pirmos lape įrašytos kelionės pradžioje, — paskutinės lape įrašytos kelionės pabaigoje, — jei per darbo dieną pakeičiama transporto priemonė (jam priskirtos transporto priemonės parodymai ir transporto priemonės, kuri jam bus priskirta, parodymai);

e) kiekvieno transporto priemonės pakeitimo laiką.

▼M6

5a. Vairuotojas į IB priedo reikalavimus atitinkantį tachografą įveda šalių, kuriose jis pradeda ir baigia savo darbo dieną, simbolius. Tačiau valstybė narė gali reikalauti, kad transporto priemonių, kuriomis jos teritorijoje atliekamos transporto operacijos, vairuotojai prie šalies simbolio pridėtų išsamesnes geografines detales, jeigu valstybė narė šias detales iki 1998 m. balandžio 1 d. yra perdavusi Komisijai ir jeigu jų yra ne daugiau kaip 20.

Pirmiau minėtus įvestus duomenis ranka gali įjungti vairuotojas arba jie gali įsijungti automatiškai, jeigu tachografas yra sujungtas su palydovine sekimo sistema.

▼B

6. ►M6 Tachografas, apibrėžtas I priede ◄ turi būti taip sukonstruotas, kad įgaliotas inspektorius, kilus būtinybei, atidaręs įrenginį ir visiškai nedeformuodamas, nesugadindamas bei nesutepdamas registracijos lapo, galėtų perskaityti įrašus apie devynias prieš tikrinimą praėjusias valandas.

Be to, tachografas turi būti taip sukonstruotas, kad neatidarant dėžutės būtų galima patikrinti, ar daromi įrašai.

▼M6

7. Jeigu vairuotojas vairuoja transporto priemonę, kurioje sumontuotas I priedo reikalavimus atitinkantis tachografas, tikrinančio pareigūno prašymu jis privalo pateikti:

— einamosios savaitės registracijos lapus ir kiekvienu atveju - praėjusios savaitės paskutinės dienos, kada jis vairavo transporto priemonę, lapą,

— vairuotojo kortelę, jei jis ją turi, ir

— iš IB priede apibrėžto tachografo išspausdintą medžiagą, susijusią su laiko tarpais, nurodytais 3 dalies antrosios įtraukos a, b, c ir d punktuose, jeigu vairuotojas transporto priemonę, kurioje yra sumontuotas toks tachografas, vairavo šios dalies pirmoje įtraukoje nurodytą laikotarpį.

Jeigu vairuotojas vairuoja transporto priemonę, kurioje sumontuotas IB priedo reikalavimus atitinkantis tachografas, tikrinančio pareigūno prašymu jis privalo pateikti:

— vairuotojui išduotą vairuotojo kortelę,

— pirmiau minėtos pastraipos pirmojoje įtraukoje nurodyto laikotarpio registracijos lapus, kai vairuotojas vairavo transporto priemonę, kurioje yra sumontuotas I priedo reikalavimus atitinkantis tachografas.

Įgaliotas tikrinantis pareigūnas gali tikrinti, ar laikomasi Reglamento (EEB) Nr. 3820/85 nuostatų, analizuodamas registracijos lapus, displėjuje rodomus arba išspausdintus duomenis, užregistruotus tachografu arba vairuotojo kortele, arba, jeigu šių duomenų trūksta, analizuodamas bet kuriuos kitus pateisinamuosius dokumentus, pagrindžiančius nuostatų nesilaikymą, pavyzdžiui, 16 straipsnio 2 ir 3 dalyse išvardytus dokumentus.

▼M6

8. Užregistruotus registracijos lapuose, laikomus tachografe ar vairuotojo kortelėje duomenis arba medžiagą, išspausdintą iš IB priedo reikalavimus atitinkančio tachografo, draudžiama klastoti, nuslėpti arba naikinti. Tokie pat draudimai taikomi kiekvienam veiksmui, atliekamam su tachografu, registracijos lapu arba vairuotojo kortele, kuriuo duomenis ir (arba) spausdintą informaciją galima suklastoti, nuslėpti ar sunaikinti. Transporto priemonėje draudžiama laikyti įtaisą, kurį būtų galima panaudoti pirmiau minėtam tikslui.

▼B

16 straipnis

1. Tuo atveju, kai tachografas sugenda ar neteisingai dirba, darbdavys pasirūpina, kad jį, kai tik galima, suremontuotų reikiamus įgaliojimus turintis mechanikas ar dirbtuvės.

Jei transporto priemonė per savaitę nuo gedimo dienos ar to laiko, kai buvo pastebėtas neteisingas įrenginio darbas, negali grįžti į savo garažą, remonto darbai atliekami ten, kur tuo metu yra transporto priemonė.

Priemonės, kurių imasi valstybės narės, pagal 19 straipsnio nuostatas gali suteikti teisę kompetentingoms institucijoms uždrausti eksploatuoti transporto priemonę tais atvejais, kai įrenginio gedimas nebuvo pašalintas laikantis pirmiau minėtų pastraipų reikalavimų.

▼M6

2. Jeigu tachografas yra netinkamas naudoti ar blogai veikia, registracijos lape arba lapuose, arba laikinajame lape, kuris turi būti prisegtas prie registracijos lapo arba prie vairuotojo kortelės ir kuriame vairuotojas įrašo savo identifikavimo duomenis (vairuotojo kortelės numerį ir (arba) pavardę, ir (arba) vairuotojo pažymėjimo numerį) ir pasirašo, vairuotojai įrašo kiekvieno laikotarpio visą informaciją, kurios tachografas jau teisingai nebeužregistravo arba kurios neišspausdino.

Jeigu vairuotojo kortelė sugadinama, blogai veikia, pametama ar pavagiama, reiso pabaigoje vairuotojas išspausdina tų laikotarpių informaciją, kurią užregistravo tachografas, ir tame dokumente įrašo savo identifikavimo detales (vairuotojo kortelės numerį ir (arba) pavardę, ir (arba) vairuotojo pažymėjimo numerį) ir pasirašo.

▼M6

3. Jeigu vairuotojo kortelė sugadinama ar blogai veikia, vairuotojas grąžina šią kortelę valstybės narės, kurioje jis nuolatos gyvena, kompetentingai institucijai. Valstybės, kurioje kortelė buvo pavogta, kompetentingoms institucijoms pateikiamas oficialus pareiškimas apie vairuotojo kortelės vagystę.

Apie pamestą vairuotojo kortelę privaloma pranešti oficialiu pareiškimu kortelę išdavusios valstybės kompetentingoms institucijoms ir valstybės narės, kurioje nuolatos gyvenama, kompetentingoms institucijoms tuo atveju, kai kortelės išdavimo valstybė ir nuolatinės gyvenamosios vietos valstybė narė yra skirtingos.

Vairuotojas be vairuotojo kortelės gali vairuoti transporto priemonę ne ilgiau kaip 15 kalendorinių dienų arba ir ilgesnį laiką, jeigu to reikia, kad transporto priemonė būtų grąžinta į jos laikymo vietą, ir jeigu vairuotojas gali įrodyti, kad per ši laiką pateikti kortelės arba ją naudoti buvo neįmanoma.

Jeigu vairuotojo kortelę vairuotojui yra išdavusios kitos, o ne tos valstybės narės, kurioje vairuotojas nuolatos gyvena, institucijos ir jeigu šių institucijų yra prašoma pratęsti vairuotojo kortelės galiojimą, ją atnaujinti arba pakeisti kita, jos informuoja institucijas, išdavusias seną kortelę, apie konkrečias priežastis, dėl kurių kortelės galiojimas yra pratęstas, ji yra atnaujinta arba pakeista.

▼B







V SKYRIUS

Baigiamosios nuostatos

▼M6

17 straipsnis

1. Keitimai, būtini priedams derinti su technikos pažanga, priimami laikantis 18 straipsnyje nustatytos tvarkos.

2. Kiek galima greičiau ir, jeigu įmanoma, iki 1998 m. liepos 1 d., laikantis tokios pat tvarkos, yra nustatomos su šiais IB priedo skyriais susiję techniniai reikalavimai:

a) II skyrius — d) 17: — tachografo gedimų rodymas displėjuje ir jų spausdinimas, — d) 18: — vairuotojo kortelės gedimų rodymas displėjuje ir jų spausdinimas, — d) 21: — ataskaitų santraukų rodymas displėjuje ir jų spausdinimas;

b) III skyrius — a) 6.3: — transporto priemonės elektroninių įtaisų apsaugos nuo elektros trukdžių ir magnetinių laukų standartai, — a) 6.5: — visos sistemos apsauga (saugumas), — c) 1: — įspėjamieji signalai, nurodantys vidinius tachografo gedimus, — c) 5: — įspėjimų forma, — f): — didžiausi nuokrypiai;

c) IV skyrius, A: — 4: — standartai, — 5: — saugumas, įskaitant duomenų apsaugą, — 6: — temperatūros intervalas, — 8: — su elektra susijusios ypatybės, — 9: — vairuotojo kortelės loginė struktūra, — vairuotojo kortelės loginė struktūra, — funkcijos ir komandos, — 11: — elementariosios rinkmenos; ir IV skyrius, B;

d) V skyrius: spausdintuvas ir standartinė išspausdinta medžiaga.

▼M9

18 straipsnis

1. Komisijai padeda komitetas.

2. Kai daroma nuoroda į šį straipsnį, taikomi Sprendimo 1999/468/EB ( 8 ) 5 ir 7 straipsniai, atsižvelgiant į jo 8 straipsnio nuostatas.

Sprendimo 1999/468/EB 5 straipsnio 6 dalyje nustatytas terminas yra trys mėnesiai.

3. Komitetas priima savo darbo tvarkos taisykles.

▼B

19 straipnis

1. Pasitarusios su Komisija ir nevėluodamos, valstybės narės priima įstatymus ir kitus teisės aktus, būtinus, kad būtų įgyvendintas šis reglamentas.

Inter alia, tose priemonėse numatomas tikrinimų, ar laikomasi įstatymų, reorganizavimas, tikrinimų tvarka bei priemonės jiems įgyvendinti ir baudos, skiriamos už pažeidimus.

2. Valstybės narės padeda viena kitai taikyti šį reglamentą ir kontroliuoti, kaip laikomasi jo nuostatų.

3. Teikdamos šią abipusę pagalbą kompetentingos valstybių narių institucijos nuolat teikia vienos kitoms visą turimą informaciją apie:

— šio reglamento nuostatų pažeidimus, kuriuos padaro nerezidentai, bei baudas už jų padarytus pažeidimus,

— baudas, kurias valstybė narė skiria rezidentams už kitose valstybėse narėse padarytus pažeidimus.

20 straipnis

Reglamentas (EEB) Nr. 1463/70 panaikinamas.

Tačiau minėto reglamento 3 straipsnio 1 dalies nuostatos ir toliau iki 1989 m. gruodžio 31 d. taikomos transporto priemonėms ir vairuotojams, dirbantiems įmonėse, kurios keleivius veža reguliariais tarptautiniais reisais, jei šių paslaugų teikimui skirtose transporto priemonėse nenaudojamas šio Reglamento nuostatose numatytas tachografas.

▼M2

20a straipsnis

Šis reglamentas iki 1991 m. sausio 1 d. netaikomas transporto priemonėms, įregistruotoms buvusios Vokietijos Demokratinės Respublikos teritorijoje iki minėtos dienos.

Šis reglamentas iki 1993 m. sausio 1 d. netaikomas toms transporto priemonėms, kai jos naudojamos tik nacionalinėms transporto operacijoms Vokietijos Federacinės Respublikos teritorijoje. Tačiau šis reglamentas taikomas nuo jo įsigaliojimo transporto priemonėms, vežančioms pavojingus krovinius.

▼B

21 straipnis

Šis reglamentas įsigalioja 1986 m. rugsėjo 29 d.

Šis reglamentas yra privalomas visas ir tiesiogiai taikomas visose valstybėse narėse.









I PRIEDAS

ĮRENGINIO GAMYBOS, BANDYMO, INSTALIAVIMO IR APŽIŪROS REIKALAVIMAI

I. APIBRĖŽIMAI

Šiame priede:

a) Tachografas: tai įrenginys, skirtas instaliuoti transporto priemonėse automatiškai arba pusiau automatiškai rodyti ir registruoti išsamią informaciją apie transporto priemonių judėjimą ir tam tikrus jų vairuotojų darbo laikotarpius;

b) Registracijos lapai: tai lapai, skirti duomenims užrašyti bei išsaugoti, kurie yra įdedami į tachografą, o rašymo įrenginys juose nepertraukiamai registruoja visą užrašytiną informaciją;

c) Tachografo konstanta: tai skaitmeninė charakteristika, parodanti įvado signalo vertę, reikalingą nuvažiuotam 1 km nuotoliui nustatyti ir užrašyti; ši konstanta gali būti išreikšta arba apsisukimais per kilometrą (k = … aps./km), arba impulsais per kilometrą (k =… imp./km);

d) Transporto priemonės charakteristikos koeficientas: tai skaitmeninė charakteristika, nustatanti išėjimo signalo, skleidžiamo transporto priemonės sudedamosios dalies, kuria transporto priemonė yra sujungta su tachografu (pavarų dėžės išėjimo velenas arba ašis) vertę, kol normaliomis bandymo sąlygomis transporto priemonė nuvažiuoja vieną kilometrą (žr. šio priedo VI skyriaus 4 punktą). Transporto priemonės charakteristikos koeficientas yra išreiškiamas arba apsisukimais per kilometrą (w = …aps./km) arba impulsais per kilometrą (w = …imp./km);

e) Padangų efektyvusis apskritimo ilgis: tai atstumų, kuriuos nuvažiuoja vieną kartą visiškai apsisukdamas kiekvienas iš transporto priemonę varančių ratų (varantieji ratai), vidurkis. Šie atstumai turi būti išmatuoti normaliomis bandymo sąlygomis (žr. šio priedo VI skyriaus 4 punktą) ir yra išreikšti 1 = … mm).

II. BENDROSIOS TACHOGRAFŲ SAVYBĖS IR FUNKCIJOS

Tachografas privalo registruoti:

1. transporto priemonės nuvažiuotą atstumą;

2. transporto priemonės greitį;

3. važiavimo laiką;

4. kitus darbo etapus ar buvimo darbo vietoje laiką;

5. pertraukas ir kasdienio poilsio laikotarpius;

6. dėžutės, kurioje yra registracijos lapas, atidarymą;

▼M1

7. elektroniniams tachografams, kurie veikia priimdami signalus, perduodamus elektra iš nuotolio ir greičio jutiklių, bet koks elektros tiekimo tachografams (išskyrus apšvietimą), elektros tiekimo į nuotolio ir greičio jutiklį ir signalo į nuotolio ir greičio jutiklį pertrūkis, ilgesnis kaip 100 milisekundžių.

▼B

Transporto priemonių, kurias naudoja du vairuotojai, tachografas privalo vienu metu, bet aiškiai ant atskirų lapų įrašinėti išsamią informaciją apie laikotarpius, nurodytus 3, 4 ir 5 punktuose.

III. TACHOGRAFŲ GAMYBOS REIKALAVIMAI

a) Bendrieji reikalavimai

1. Tachografas sudarytas iš: 1.1 Vizualinių prietaisų, rodančių: — nuvažiuotą atstumą (odometras), — greitį (spidometras), — laiką (laikrodis). 1.2 Registruojančių prietaisų: — automatinio nuotolio užrašymo prietaiso, — automatinio greičio užrašymo prietaiso, — vieno ar daugiau automatinių laiko užrašymo prietaisų, atitinkančių III skyriaus c punkto 4 papunkčio nuostatose keliamus reikalavimus. ▼M1 1.3 Atskiras rodmenų žymuo ant registracijos lapo: — kiekvienas dėžės su tuo lapu atidarymas, — elektroniniams tachografams, kaip apibrėžta II skyriaus 7 punkte, bet koks ilgesnis kaip 100 milisekundžių elektros tiekimo tachografams pertrūkis (išskyrus apšvietimą), ne vėliau kaip vėl įsijungiant elektros srovei, — elektroniniams tachografams, kaip apibrėžta II skyriaus 7 punkte, bet koks ilgesnis kaip 100 milisekundžių elektros tiekimo nuotolio ir greičio jutikliui pertrūkis ir bet koks signalo į nuotolio ir greičio jutiklį pertrūkis. ▼B

2. Bet kokių papildomų prietaisų įrengimas šalia jau anksčiau minėtų neturi trukdyti tinkamam privalomųjų prietaisų darbui bei jų parodymams. Įrengus papildomus prietaisus, tachografas pateikiamas tvirtinti tik su jais.

3. Medžiagos 3.1 Visos tachografo sudedamosios dalys turi būti pagamintos iš pakankamai stabilių, mechaniškai stiprių, turinčių pastovių elektrinių ir magnetinių savybių, medžiagų. 3.2 Kiekviena įrenginio sudedamosios dalies modifikacija ar medžiagų, iš kurių ji gaminama pakeitimas, prieš pradedant ją naudoti gamyboje turi būti pateikta tvirtinti tai institucijai, kuri suteikė įrenginio tipo patvirtinimą.

4. Nuvažiuoto atstumo matavimas Nuvažiuotą atstumą galima išmatuoti ir užrašyti: — įskaitant judėjimą pirmyn ir atgal, arba — tik judėjimą pirmyn. Visi atbulinio judėjimo įrašai jokiu būdu negali pakenkti kitų įrašų registracijos aiškumui ir tikslumui.

5. Greičio matavimas 5.1 Greičio matavimo diapazonas yra toks, koks numatytas įrenginio tipo patvirtinimo pažymėjime. 5.2 Matavimo prietaiso natūralus dažnis ir svyravimų amplitudė turi būti tokie, kad greitį rodantys ir užrašantys prietaisai nustatytame matavimo diapazone reaguotų į pagreitėjimo pasikeitimus iki 2 m/s2 leistinų nuokrypių ribose.

6. Laiko matavimas (laikrodis) 6.1 Laikrodžio nustatymo mechanizmas turi būti dėžutėje, kurioje yra registracijos lapas; kiekvienas dėžutės atidarymas turi būti automatiškai užrašytas registracijos lape. 6.2 Jei registracijos lapo sukimosi pirmyn mechanizmą valdo laikrodis, laikas, kurį iki galo prisuktas laikrodis eis teisingai, turi būti bent 10 %. ilgesnis nei įrašams skirtas laikas, atitinkantis maksimalų įrenginio registracijos lapo apkrovimą.

7. Apšvietimas ir apsauga 7.1 Vizualūs įrenginio prietaisai turi būti apšviesti tinkama neakinančia šviesa. 7.2 Esant normalioms eksploatavimo sąlygoms, visos vidinės įrenginio dalys turi būti apsaugotos nuo drėgmės ir dulkių. Be to, jos turi būti taip pagamintos, kad nebūtų galima suklastoti jų parodymų, ir pridengtos gaubtais, kuriuos galima užplombuoti.

b) Vizualūs prietaisai

1. Nuvažiuoto nuotolio indikatorius (automatinis nuotolio užrašymo prietaisas)

1.1 Mažiausia nuvažiuotą nuotolį rodančio prietaiso padala turi būti 0,1 km. Hektometrus rodantys skaičiai turi aiškiai skirtis nuo kilometrus rodančių skaičių.

1.2 Automatinio nuotolio užrašymo prietaiso skaičiai turi būti aiškiai įskaitomi ir ne mažesni kaip 4 mm aukščio.

1.3 Automatinis nuotolio užrašymo prietaisas turi registruoti ne mažiau kaip 99999,9 kilometrus.

2. Greičio indikatorius (spidometras)

2.1 Nustatytame matavimo diapazone greičio skalė turi būti vienodai suskirstyta į 1, 2, 5 ar 10 km. per valandą greičio padalas. Greičio skalės padalos vertė (tarpas tarp dviejų brūkšnių) turi būti ne didesnė kaip 10 % skalėje parodyto maksimalaus greičio.

2.2 Didesnis nei matuojamas greičio diapazonas turi būti nepažymėtas skaičiais.

2.3 Tarpo tarp padalų plotis skalėje, rodantis 10 km/val. greičio skirtumą, turi būti ne mažesnis kaip 10 mm.

2.4 Jei indikatorius turi rodyklę (adatėlę), atstumas tarp rodyklės ir prietaiso ciferblato turi būti ne didesnis kaip 3 mm.

3. Laiko indikatorius (laikrodis)

Laiko indikatorius turi būti matomas iš įrenginio išorinės pusės, kad būtų galima aiškiai, paprastai ir nedviprasmiškai perskaityti jo parodymus.

c) Registruojantys prietaisai

1. Bendrieji reikalavimai

1.1 Nepriklausomai nuo registracijos lapo formos (juosta ar diskas), įrenginyje turi būti žyma, rodanti, kaip teisingai įdėti registracijos lapą, kad sutaptų laikrodžio rodomas laikas ir laiko žymėjimas lape.

1.2 Registracijos lapą sukantis mechanizmas turi būti taip suprojektuotas, kad registracijos lapas judėtų be užsikirtimų ir jį būtų galima nesunkiai įdėti bei išimti.

1.3 Jei registracijos lapas yra disko formos, jį pirmyn sukantį mechanizmą turi valdyti laikrodžio mechanizmas. Tada registracijos lapo sukimasis ratu turi būti tolygus ir vienodas, jis turi suktis minimaliu septynių milimetrų per valandą greičiu, matuojant pagal vidinį žiedo pakraštį, žymintį greičio užrašymo takelio kraštą. Jei įrenginyje yra registracijos juosta, o juostų slinkimo pirmyn mechanizmą valdo laikrodžio mechanizmas, tiesaus judėjimo greitis turi būti ne mažesnis kaip 10 milimetrų per valandą.

1.4. Duomenys apie nuvažiuotą atstumą, transporto priemonės greitį ir kiekvieną dėžutės, kurioje yra registracijos lapas ar lapai, atidarymą užrašomi automatiškai.

2. Įrašai apie nuvažiuotą atstumą

2.1 Kiekvienas nuvažiuoto atstumo kilometras registracijos lape turi būti užrašomas ne mažiau kaip vieno milimetro tarpais ant atitinkamos koordinatės.

2.2 Net tais atvejais, kai važiavimo greitis pasiekia aukščiausią matavimo diapazono atžymą, įrašai apie nuotolį turi išlikti aiškiai įskaitomi.

3. Įrašai apie greitį

3.1 Nepriklausomai nuo registracijos lapo formos, greičio įrašymo adata paprastai turi judėti tiesia linija ir statmenai registracijos lapų judėjimo krypčiai. Tačiau įrašymo adata gali judėti ir kreive, jei: — brūkšnys, kurį nubrėžia įrašymo adata, yra statmenas vidutiniam apskritimui (tuo atveju, kai registracijos lapas yra disko formos) arba greičio įrašymo takelio ašiai (jei registracijos lapas yra juostos formos), — adatos nubrėžiamo kreivės spindulio ir greičio įrašymo takelio pločio santykis ne mažesnis kaip 2,4: 1, nepriklausomai nuo registracijos lapo formos, — laiko skalės padalos turi kirsti įrašymo takelį to paties spindulio, kaip ir adatos daromas įrašas, kreive. Tarpai tarp atžymų laiko skalėje turi reikšti ne ilgesnį kaip 1 valandos laikotarpį.

3.2 Kiekvienas 10 km/h greičio pasikeitimas įrašo lape turi būti pažymėtas ne mažesne kaip 1,5 mm pločio padala ant atitinkamos koordinatės.

4. Įrašai apie laiką

▼M1

4.1 Tachografas turi būti taip sukonstruotas, kad važiavimo laikas visuomet būtų registruojamas automatiškai ir kad būtų galima, jei reikia, panaudojant jungiklį, atskirai registruoti kitą laiką, kaip nurodyta Reglamento 15 straipsnio 3 dalies antrosios įtraukos b, c ir d punktuose.

▼B

4.2 Pagal registracijos pobūdį, jų atitinkamą vietą ir, jei reikia, pagal 15 šio reglamento straipsnyje minėtas žymas, turi būti įmanoma aiškiai atskirti įvairius laiko tarpus. Įvairūs laiko tarpai registracijos lape turi būti atskiriami vieni nuo kitų pagal atitinkamo įrašo linijos storį arba pagal kokią nors kitokią ne mažiau veiksmingą sistemą, leidžiančią lengvai perskaityti ir įvertinti užrašytus duomenis.

4.3 Tuo atveju, kai mašiną vairuoja daugiau nei vienas vairuotojas, 4.1 punkte minėti įrašai daromi ant dviejų atskirų lapų, kiekvieną lapą skiriant vienam vairuotojui. Šiuo atveju atskirų lapų slinkimą reguliuoja vienas bendras mechanizmas arba atskiri sinchroniškai dirbantys mechanizmai.

d) Uždengimo įrenginys

1. Dėžutė, kurioje yra registracijos lapas ar lapai ir laikrodžio nustatymo kontrolės mechanizmas, turi būti užrakinama.

2. Kiekvienas dėžutės, kurioje yra registracijos lapas ar lapai ir laikrodžio nustatymo kontrolės mechanizmas, atidarymas turi būti automatiškai užrašomas registracijos lape ar lapuose.

e) Ženklai

1. Tachografo prietaisų skydelyje turi būti tokie ženklai: — prie nuvažiuotą atstumą rodančio skaičiaus - atstumo matavimo vienetas, nurodytas santrumpa „km“, — prie skaičiaus, rodančio greitį - įrašas „km/h“, — spidometro matavimo diapazonas pateikiamas tokia forma „Vmin …. km/h, Vmaks …. km/h“. Ši žyma nebūtina, jei ji yra prie įrenginio pritvirtintoje plokštelėje. Tačiau šie reikalavimai netaikomi iki 1970 m. rugpjūčio 10 dienos patvirtintiems tachografams.

2. Aprašo plokštelė turi būti įmontuota į įrenginį ir, ją instaliavus, turi būti gerai matomos plokštelėje pateiktos žymos: — įrenginio gamintojo pavadinimas ir adresas; — gamintojo numeris ir pagaminimo metai; — įrenginio tipo patvirtinimo žyma; — įrenginio konstanta išreikšta „k = … aps./km“arba „k = imp./km“; — greičio matavimo diapazonas, kaip nurodyta 1 punkte, neprivalomai; — jei instrumento jautrumas pasvirimo kampui galėtų daryti didesnę įtaką įrenginio parodymams nei leistinos nuokrypio normos - leistinas kampas, išreikštas tokiu būdu: — — α yra kampas matuojamas nuo teisingai pritvirtintinto įrenginio, kurio prietaisas yra graduotas, horizontalios padėties, β ir γ atitinkamai reiškia maksimalius leistinus nuokrypius aukštyn ir žemyn nuo gradavimo kampo α.

f) Maksimalūs leistini nuokrypiai (vizualūs ir registruojantys prietaisai)

1. Patikrinimo stende prieš instaliavimą: a) nuvažiuotas atstumas: 1 %. didesnis ar mažesnis nei tikrasis atstumas, kai jis yra bent 1 kilometras; b) greitis: 3 km/h didesnis ar mažesnis negu realus greitis; c) laikas: ± 2 minutės per dieną ir ne daugiau kaip 10 minučių per 7 dienas tais atvejais, kai laikrodžio ėjimo laikas po prisukimo yra ne trumpesnis už tą laiką.

2. Instaliuojant: a) nuvažiuotas atstumas: 2 % didesnis ar mažesnis negu iš tikrųjų nuvažiuotas, kai tas atstumas yra ne mažesnis kaip 1 km; b) greitis: 4 km/h didesnis ar mažesnis negu tikrasis greitis; c) laikas: ± 2 minutės per dieną, arba ± 10 minučių per 7 dienas.

3. Naudojant: a) nuvažiuotas atstumas: 4 % didesnis ar mažesnis negu iš tikrųjų nuvažiuotas atstumas, kai jis yra ne mažesnis kaip 1 km; b) greitis: 6 km/h didesnis ar mažesnis negu tikrasis greitis; c) laikas: ± 2 minutės per dieną, arba ± 10 minučių per 7 dienas.

4. Maksimalus leistinas nuokrypis, nurodytas 1, 2 ir 3 punktuose, galioja tada, kai temperatūra yra nuo 0o iki 40 °C, matuojant ją prie pat įrenginio.

5. Maksimalūs leistini nuokrypiai, minimi 2 ir 3 punktuose, matuojami laikantis VI skyriuje nurodytų sąlygų.

IV. REGISTRACIJOS LAPAI

a) Bendrosios nuostatos

1. Registracijos lapai turi būti tokie, kad netrukdytų prietaisui normaliai veikti ir kad juose padaryti įrašai būtų neištrinami, lengvai įskaitomi ir atpažįstami. Neturi keistis registracijos lapų matmenys ir turi išlikti visi įrašai, padaryti esant normaliai drėgmei ir temperatūrai. Be to, turi būti galima, nesugadinant lapų ir neapsunkinant galimybių juos perskaityti, įrašyti reglamento 15 straipsnio 5 punkte minėtą informaciją. Saugant lapus normaliomis sąlygomis, įrašai turi būti įskaitomi ne mažiau kaip vienerius metus.

2. Nepriklausomai nuo registracijos lapų formos, minimalus įrašymo laikas turi būti 24 valandos. Jei, siekiant padidinti nepertraukiamo rašymo galimybes be darbuotojų įsikišimo, sujungiami keli diskai, jie turi būti taip sujungiami, kad pradedant įrašinėti kitame diske nebūtų registracijos pertrūkių arba nebūtų užrašoma ant jau esamų įrašų.

b) Registracijos takeliai ir jų gradavimas

1. Registracijos lapuose yra tokie registracijos takeliai: — takelis, skirtas tik duomenims apie greitį užrašyti, — takelis, skirtas tik duomenims apie nuvažiuotą atstumą, — vienas ar du takeliai duomenims apie važiavimo laiką, kitus darbo laikotarpius ir pertraukas darbo metu bei vairuotojų poilsio laikotarpius.

2. Takelis, skirtas greičiui užrašyti turi būti suskirstytas į padalas po 20 km/h ar mažiau. Greitis, atitinkantis kiekvieną skalės padalą, turi būti pažymėtas skaičiais prie padalos. Simbolis „km/h“ turi būti pažymėtas bent vieną kartą takelyje. Paskutinė skalės padala turi sutapti su viršutine matavimo diapazono riba.

3. Takelis, skirtas nuvažiuotam atstumui įrašyti turi būti tokioje vietoje, kad būtų nesunku nustatyti nuvažiuotų kilometrų skaičių.

4. Takelis ar takeliai, skirti 1 punkte minėtiems laikotarpiams užrašyti turi būti taip pažymėti, kad būtų įmanoma tuos laikotarpius atskirti.

c) Informacija, kuri turi būti atspausdinta ant registracijos lapų

Kiekviename lape turi būti atspausdinta tokia informacija:

— gamintojo pavadinimas ir adresas arba firmos vardas,

— registracijos lapo modelio tvirtinimo žyma,

— įrenginio, kuriame gali būti naudojamas registracijos lapas, tipo ar tipų patvirtinimo žyma,

— viršutinė greičio matavimo diapazono riba kilometrais per valandą.

Laikantis minimalių papildomų reikalavimų, kiekviename lape turi būti atspausdinta laiko skalė, suskirstyta padalomis taip, kad būtų galima laiką matyti 15 min. intervalais, ir nesunkiai nustatyti kiekvieną 5 minučių intervalą.

d) Laisva vieta įrašams ranka

Registracijos lapuose turi būti laisva vieta, kurioje vairuotojai galėtų įrašyti bent tokią informaciją:

— vairuotojo vardą ir pavardę,

— datą ir vietą, kur registracijos lapas pradedamas naudoti bei datą ir vietą, kur jis baigiamas naudoti,

— transporto priemonės ar priemonių, kurios yra priskirtos vairuotojui per registracijos lapo naudojimo laiką, valstybinį numerį ar numerius,

— transporto priemonės ar priemonių, kurios yra priskirtos vairuotojui per registracijos lapo naudojimo laiką, odometro parodymus,

— laiką, kada transporto priemonė buvo pakeista.

V. TACHOGRAFO INSTALIAVIMAS

1. Tachografas transporto priemonėje turi būti taip įtaisytas, kad vairuotojas iš savo vietos aiškiai matytų spidometrą, automatinį nuotolio užrašymo prietaisą bei laikrodį ir tuo pačiu metu visos šių prietaisų dalys, įskaitant ir jų varomuosius mechanizmus, turi būti apsaugotos nuo atsitiktinio sugadinimo.

2. Turi būti galimybė pritaikyti tachografo konstantą prie transporto priemonės charakteristikos koeficiento, panaudojant tinkamą įtaisą, paprastai vadinamą adaptoriumi. Transporto priemonėse, kuriose yra du ar daugiau užpakalinių tiltų perdavimo diferencialų, privalo būti perjungiklis, kad tie skirtingi diferencialai būtų automatiškai suderinti su diferencialu, pagal kurį tachografas buvo pritaikytas transporto priemonei.

3. Instaliavus tachografą ir jį patikrinus, prie tachografo arba pačiame tachografe, aiškiai matomoje vietoje, pritvirtinama instaliavimo plokštelė. Kiekvieną kartą patvirtintam mechanikui ar dirbtuvei atlikus tachografo patikrą ir pareikalavus padaryti paties tachografo instaliavimo pakeitimus, senoji plokštelė pakeičiama nauja. Plokštelėje turi būti pateikta bent tokia informacija: — patvirtinto mechaniko pavardė ar dirbtuvės pavadinimas, adresas ar firmos vardas; — transporto priemonės charakteristikos koeficientas: „w = aps./km“arba „w = imp./km“; — padangų efektyvusis apskritimo ilgis: „1 =…mm“; — transporto priemonės charakteristikos koeficiento ir padangų efektyviojo apskritimo ilgio nustatymo data.

4. Plombavimas Reikia užplombuoti tokias dalis: a) instaliavimo plokštelę, jei ji nėra taip pritvirtinta, kad jos nebūtų galima nuimti, nesunaikinus joje padarytų atžymų; b) abu jungties tarp tachografo ir transporto priemonės galus; c) adaptorių ir tą vietą, kur jis įjungtas į grandinę; d) transporto priemonių, kuriose yra du ar daugiau perdavimo tilto diferencialų, perjungiklį; e) adaptoriaus ir perjungiklio prijungimo prie tachografo vietas; f) III skyriaus a punkto 7.2 papunkčio nuostatose numatytas dėžutes; ▼M3 g) dangtį, per kurį galima pasiekti priemones, kuriomis tachografo konstanta yra pritaikoma prie transporto priemonės charakteristikos koeficiento. ▼B Ypatingais atvejais plombos gali būti reikalingos ant tachografo tipo patvirtinimo ir pažymėjime turi būti žyma apie tų plombų uždėjimo vietą. ►M3 b, c ir e punktuose minėtas plombas leidžiama nuimti: — avarijos atveju, — norint įmontuoti, suderinti arba remontuoti greičio ribotuvą arba kitą prietaisą, padedantį užtikrinti kelių eismo saugą, jeigu tachografas toliau veikia patikimai ir tinkamai bei nedelsiant, įmontavus greičio ribotuvą ar kitą kelių eismo saugą užtikrinantį prietaisą, arba kitais atvejais per septynias dienas jį iš naujo užplombuoja patvirtintas šaltkalvis mechanikas arba dirbtuvės ◄ ; kiekvienu atveju, kai plombos yra sulaužomos, turi būti surašomas aktas, nurodant tokių veiksmų priežastis, ir pateikiamas kompetentingai institucijai.

▼M4

5. Kabeliai, jungiantys tachografą prie siųstuvo, turi būti apsaugoti ištisiniu plastiku padengtu nerūdijančio plieno apvalkalu su užspaustais galais, išskyrus atvejus, kai lygiavertę apsaugą nuo manipuliavimo įrenginiu garantuoja kitos priemonės (pavyzdžiui, elektroninis monitoringas, toks kaip signalo užkodavimas), kurios gali aptikti kokio nors teisingam tachografo veikimui nebūtiną prietaisą, kurio tikslas - neleisti tachografui teisingai veikti, sukeliant trumpąjį jungimą ar elektroninių duomenų iš atstumo ir greičio daviklio pertrūkius ar jų pakeitimus. Šiame reglamente laikoma, kad jungtis, kiurią sudaro užplombuoti jungimai, yra ištisinė. Pirmiau minėtą elektroninį monitoringą galima pakeisti elektronine kontrole, kuri užtikrina, kad tachografas gali užregistruoti bet kokį transporto priemonės judesį, nelygu atstumo ir greičio daviklio signalas. ▼M5 Taikant šį punktą, M 1 ir N I transporto priemonės yra Tarybos direktyvos 70/156/EEB ( 9 ) II priedo A dalyje apibrėžtos transporto priemonės. Tokiose transporto priemonėse, kuriose įrengiami tachografai, atitinkantys šį reglamentą, kurie nenumatyti įmontuoti į šarvuotuosius kabelius tarp atstumo ir greičio daviklių ir tachografo, kuo arčiau atstumo ir greičio daviklių įtaisomas adapteris. Šarvuotasis kabelis įtaisomas tarp adapterio ir tachografo.

▼B

VI. TIKRINIMAI IR PATIKRA

Valstybės narės paskiria institucijas, kurios atlieka tikrinimus ir patikrą.

1. Naujų ir pataisytų prietaisų sertifikavimas

Kiekvienas naujas ar pataisytas prietaisas, atsižvelgiant į III skyriaus f punkto 1 papunkčio nuostatose nustatytas ribas, pripažįstamas tinkamai veikiančiu, tiksliai rodančiu bei teisingai įrašančiu, jį plombuojant pagal V skyriaus 4 punkto f papunkčio reikalavimus.

Siekdamos šio tikslo, valstybės narės gali susitarti dėl pradinės patikros, kurios metu išsiaiškinama ir patvirtinama, jog naujas ar pataisytas prietaisas atitinka patvirtintojo tipo modelį ir/arba reglamento bei jo priedų reikalavimus, arba gali perduoti teisę pripažinti tinkamu naudoti gamintojams ar jų įgaliotiems atstovams.

2. Instaliavimas

Instaliuojant tachografą transporto priemonėje, tachografas ir jo instaliavimo būdas turi atitikti III skyriaus f punkto 2 papunkčio nuostatose pateiktus reikalavimus dėl maksimalaus leistino nuokrypio.

Apžiūros bandymą atlieka patvirtintas mechanikas arba dirbtuvė ir jie atsako už tachografo kokybę.

3. Periodinės apžiūros

a) Transporto priemonėse sumontuotas tachografas periodiškai apžiūrimas ne rečiau kaip kas dvejus metus ir tai galima padaryti atliekant pačios transporto priemonės techninę apžiūrą. Tokios patikros metu tikrinama: — ar teisingai veikia tachografas, — ar tachografe yra tipo patvirtinimo ženklas, — ar yra pritvirtinta instaliavimo plokštelė, — ar nesulaužytos plombos ant tachografo ir kitų užplombuotų dalių, — padangų efektyvusis apskritimo ilgis.

b) Patikra, ar tachografas atitinka III skyriaus f punkto 3 papunkčio nuostatą dėl maksimalaus leistino nuokrypio, atliekamas ne rečiau kaip kas šešeri metai, nors savo teritorijoje įregistruotoms transporto priemonėms kiekviena valstybė narė gali nustatyti trumpesnį laikotarpį. Po tokios patikros turi būti pakeista instaliavimo plokštelė.

4. Paklaidų nustatymas

Įrenginį instaliavus ir eksploatuojant, paklaidos nustatomos toliau išvardytais būdais, laikytinais standartinėmis badymo sąlygomis:

— normaliai važiuojanti nepakrauta transporto priemonė,

— slėgis padangose pagal gamintojų instrukcijas,

— įstatymo leidžiamas padangų nusidėvėjimas,

— transporto priemonės važiavimas: transporto priemonė, varoma savo motoro, turi važiuoti tiesia linija lygiu keliu 50 km/h ± 5 km/h greičiu; jei garantuojamas panašus tikslumas, bandymą galima atlikti ir tinkamame stende.

▼M8









I B PRIEDAS

GAMYBOS, BANDYMO, MONTAVIMO IR PATIKROS REIKALAVIMAI

TURINYS I. APIBRĖŽIMAI … II. BENDROS TACHOGRAFO CHARAKTERISTIKOS IR FUNKCIJOS … 1. Bendrosios ypatybės … 2. Funkcijos … 3. Darbo režimai … 4. Apsauga … III. TACHOGRAFO GAMINIMO IR JO VEIKIMO REIKALAVIMAI … 1. Kortelių įkišimo ir ištraukimo veiksmų stebėsena … 2. Greičio ir atstumo matavimas … 2.1. Nuvažiuoto atstumo matavimas … 2.2. Greičio matavimas … 3. Laiko matavimas … 4. Vairuotojo veiklos stebėsena … 5. Važiavimo būsenos stebėsena … 6. Vairuotojo rankomis įvedami duomenys … 6.1. Vietų, kuriose prasideda ir (arba) baigiasi dienos darbo laikotarpiai, žymenų įvedimas … 6.2. Duomenų apie vairuotojo veiklą įvedamas rankomis … 6.3. Informacijos apie ypatingas būsenas įvedimas … 7. Įmonės užraktų valdymas … 8. Kontrolės veiklos stebėsena … 9. Įvykių ir (arba) gedimų aptikimas … 9.1. Negaliojančios kortelės įkišimo įvykis … 9.2. „Kortelių nesuderinamumo“ įvykis … 9.3. „Dalinio laiko sutapimo“ įvykis … 9.4. „Važiavimo be tinkamos kortelės“ įvykis … 9.5. „Kortelės įkišimo važiuojant“ įvykis … 9.6. „Paskutinės kortelės panaudos netinkamo užbaigimo“ įvykis … 9.7. „Greičio viršijimo“ įvykis … 9.8. „Maitinimo nutrūkimo“ įvykis … 9.9. „Duomenų apie judėjimą klaidos“ įvykis … 9.10. „Duomenų apie judėjimą klaidos“ įvykis … 9.11. „Mėginimo pažeisti apsaugą“ įvykis … 9.12. „Tachografo“ gedimas … 10. Savidiagnostika ir savitikra … 11. Savidiagnostika ir savitikra … 12. Informacijos įrašymas ir laikymas duomenų atmintyje … 12.1. Įrangos identifikacijos duomenys … 12.1.1. Transporto priemonės bloko identifikacijos duomenys … 12.1.2. Judesio jutiklio identifikacijos duomenys … 12.2. Apsaugos elementai … 12.3. Duomenys apie vairuotojo kortelės įkišimą ir ištraukimą … 12.4. Duomenys apie vairuotojo veiklą … 12.5. Vietos, kur prasideda ir (arba) baigiasi dienos darbo laikotarpiai … 12.6. Hodometro duomenys … 12.7. Išsamūs duomenys apie greitį … 12.8. Duomenys apie įvykius … 12.9. Duomenys apie gedimus … 12.10. Duomenys apie kalibravimą … 12.11. Duomenys apie laiko koregavimą … 12.12. Duomenys apie kontrolės veiklą … 12.13. Duomenys apie įmonės užraktus … 12.14. Duomenys apie duomenų perkėlimo veiklą … 12.15. Duomenys apie ypatingas būsenas … 13. Tachografo kortelėse įrašytos informacijos nuskaitymas … 14. Informacijos įrašymas į tachografo korteles ir laikymas … 15. Rodymas ekrane … 15.1 Numatytasis rodinys … 15.2. Perspėjamasis rodinys … 15.3. Naudojimasis meniu … 15.4. Kiti rodiniai … 16. Spausdinimas … 17. Perspėjimai … 18. Duomenų perkėlimas į išorines laikmenas … 19. Duomenų persiuntimas į papildomus išorinius įtaisus … 20. Kalibravimas … 21. Laiko koregavimas … 22. Eksploatacinės savybės … 23. Medžiagos … 24. Ženklai … IV. TACHOGRAFO KORTELIŲ KONSTRUKCIJOS IR FUNKCINIAI REIKALAVIMAI … 1. Regimieji duomenys … 2. Apsauga … 3. Standartai … 4. Aplinkos ir elektros specifikacijos … 5. Duomenų laikymas … 5.1. Kortelės identifikacijos ir apsaugos duomenys … 5.1.1. Taikomosios programos identifikacija … 5.1.2. Mikroschemos identifikacija … 5.1.3. IC kortelės identifikacija … 5.1.4. Apsaugos elementai … 5.2. Vairuotojo kortelė … 5.2.1. Kortelės identifikacija … 5.2.2. Kortelės turėtojo identifikacija … 5.2.3. Informacija apie vairuotojo pažymėjimą … 5.2.4. Duomenys apie naudotas transporto priemones … 5.2.5. Duomenys apie vairuotojo veiklą … 5.2.6. Vietos, kur prasideda ir (arba) baigiasi dienos darbo laikotarpiai … 5.2.7. Duomenys apie įvykius … 5.2.8. Duomenys apie gedimus … 5.2.9. Duomenys apie kontrolės veiklą … 5.2.10. Duomenys apie kortelės panaudą … 5.2.11. Duomenys apie ypatingas būsenas … 5.3. Dirbtuvių kortelė … 5.3.1. Apsaugos elementai … 5.3.2. Kortelės identifikacija … 5.3.3. Kortelės turėtojo identifikacija … 5.3.4. Duomenys apie panaudotas transporto priemones … 5.3.5. Duomenys apie vairuotojo veiklą … 5.3.6. Vietos, kur prasideda ir (arba) baigiasi dienos darbo laikotarpiai … 5.3.7. Duomenys apie įvykius ir gedimus … 5.3.8. Duomenys apie kontrolės veiklą … 5.3.9. Duomenys apie kalibravimą ir laiko koregavimą … 5.3.10. Duomenys apie ypatingas būsenas … 5.4. Kontrolės kortelė. … 5.4.1. Kortelės identifikacija … 5.4.2. Kortelės turėtojo identifikacija … 5.4.3. Duomenys apie kontrolės veiklą … 5.5. Duomenys apie kontrolės veiklą … 5.5.1. Kortelės identifikacija … 5.5.2. Kortelės turėtojo identifikacija … 5.5.3. Duomenys apie įmonės veiklą … V. TACHOGRAFO ĮRENGIMAS … 1. Įrengimas … 2. Įrengimo plokštelė … 3. Plombavimas … VI. TIKRINIMAI, PATIKROS IR REMONTAS … 1. Montuotojų arba dirbtuvių patvirtinimas … 2. Naujų arba suremontuotų prietaisų patikrinimas … 3. Įrengimo patikra … 4. Periodinės patikros … 5. Paklaidų matavimas … 6. Remontas … VII. KORTELĖS IŠDAVIMAS … VIII. TACHOGRAFŲ IR TACHOGRAFO KORTELIŲ TIPO PATVIRTINIMAS … 1. Pagrindinės nuostatos … 2. Apsaugos pažymėjimas … 3. Veikimo pažymėjimas … 4. Funkcinio suderinamumo pažymėjimas … 5. Tipo patvirtinimo sertifikatas … 6. Išskirtinė tvarka: pirmieji funkcinio suderinamumo pažymėjimai … 1 priedėlis. Duomenų žodynėlis 2 priedėlis. Tachografo kortelių specifikacija 3 priedėlis. Piktogramos 4 priedėlis. Spaudiniai 5 priedėlis. Ekranas 6 priedėlis. Išorinės sąsajos 7 priedėlis. Duomenų perkėlimo protokolai 8 priedėlis. Kalibravimo protokolas 9 priedėlis. TIPO PATVIRTINIMAS. BŪTINIAUSIŲ BANDYMŲ SĄRAŠAS 10 priedėlis. BENDRIEJI APSAUGOS TIKSLAI 11 priedėlis. BENDRIEJI APSAUGOS MECHANIZMAI

I. APIBRĖŽIMAI

Šiame priede:

a) „aktyvavimas“ tai etapas, kuriuo tachografas ima visiškai veikti ir atlieka visas funkcijas, įskaitant ir apsaugos; tachografą galima aktyvuoti dirbtuvių kortele, įvedus PIN kodą;

b) „autentiškumo tikrinimas“tai nurodytai tapatybei nustatyti ir patikrinti skirta funkcija;

c) „autentiškumas“tai savybė, nurodanti, kad informaciją pateikusios šalies tapatybę galima patikrinti;

d) „savidiagnostika“tai pareikalavus atliekami patikrinimai, kuriuos atlikti nurodo operatorius arba išorinė įranga;

e) „kalendorinė diena“tai laikas nuo 00.00 val. iki 24.00 val. Visos kalendorinės dienos nustatomos pagal UTC (visuotinį sukoordinuotąjį laiką);

f) „kalibravimas“ tai duomenų atmintyje laikomų transporto priemonės parametrų atnaujinimas arba patvirtinimas. Transporto priemonės parametrus sudaro jos identifikacija (TPIN, TPRN ir registruojančiosios valstybės narės žymuo) ir charakteristikos (w, k, l, padangų dydis, greičio ribotuvo nustatymas (jei yra), esamas UTC laikas, hodometro (kilometražo skaitiklio) rodmuo); tachografui sukalibruoti reikia dirbtuvių kortelės;

g) „kortelės numeris“ tai unikalus 16 rašmenų numeris, kuris identifikuoja tachografo kortelę valstybėje narėje. Kortelės numerį sudaro kortelių numeracijos indeksas (jei naudojamas), pakeitimo indeksas ir atnaujinimo indeksas; taigi kortelė identifikuojama ją išduodančios valstybės narės numeriu ir kortelės numeriu;

h) „kortelių numeracijos indeksas“tai kortelės numerio 14 rašmenų segmentas, naudojamas skirtingoms įmonei ar institucijai, kurios turi teisę gauti keletą tachografo kortelių, išduodamoms kortelėms atskirti. Įmonei ar institucijai priskiriamas unikalus numeris, sudarantis pirmus 13 kortelės numerio rašmenų;

i) „kortelės atnaujinimo numeris“tai kortelės numerio 16 rašmenų segmentas, didinamas kiekvienąsyk atnaujinus tachografo kortelę;

j) „kortelės pakeitimo numeris“tai kortelės numerio 15 rašmenų segmentas, didinamas kiekvienąsyk pakeitus tachografo kortelę;

k) „transporto priemonės būdingasis koeficientas“tai skaitmeninė charakteristika, nustatanti išėjimo signalo, skleidžiamo transporto priemonės sudedamosios dalies, kuria transporto priemonė yra sujungta su tachografu (pavarų dėžės išėjimo velenas arba ašis), vertę, kol įprastomis bandymo sąlygomis transporto priemonė nuvažiuoja vieną kilometrą (žr. VI skyriaus 5 poskyrį). Transporto priemonės būdingasis koeficientas yra išreiškiamas arba apsisukimais per kilometrą (w = … aps./km), arba impulsais per kilometrą (w = … imp./km);

l) „įmonės kortelė“ tai tachografo kortelė, kurią valstybės narės institucijos išduoda transporto priemonių su sumontuotu tachografu savininkui arba turėtojui; įmonės kortelė leidžia tos įmonės užrakintame tachografe laikomus duomenis rodyti ekrane, juos perkelti ir spausdinti;

m) „tachografo konstanta“tai skaitmeninė charakteristika, parodanti įvesties signalo vertę, reikalingą nuvažiuotam 1 km nuotoliui nustatyti ir užrašyti; ši konstanta turi būti išreikšta impulsais per kilometrą (k = ... imp./km);

n) „nepertraukiamo vairavimo trukmė“ ( 10 )nepertraukiamo vairavimo trukmė apskaičiuojama kaip tam tikro vairuotojo esama bendroji vairavimo trukmė nuo paskutinio ne mažiau kaip 45 minučių trukmės BUVIMO PASIRENGUS DIRBTI, PERTRAUKOS/POILSIO arba NEŽINOMO ( 11 ) laikotarpio (tas laikotarpis gali būti padalytas į keletą ne trumpesnių kaip 15 minučių atkarpų). Skaičiuojant atsižvelgiama į vairuotojo kortelės atmintyje įrašytus duomenis apie ankstesnę veiklą (jei reikia). Jeigu vairuotojas kortelės neįkiša, skaičiuojama remiantis įrašais atmintyje apie pastarąjį laikotarpį, kai kortelė nebuvo įkišta, susijusiais su atitinkamu plyšiu;

o) „kontrolės kortelė“ tai tachografo kortelė, kurią valstybių narių institucijos išduoda kompetentingoms kontrolės institucijoms; kontrolės kortelė identifikuoja kontrolės instituciją (galbūt kontrolės pareigūną) ir leidžia skaityti, spausdinti ir (arba) perkelti duomenų atmintyje arba vairuotojo kortelės atmintyje esančius duomenis;

p) „bendroji poilsio trukmė“ (11) bendroji poilsio trukmė apskaičiuojama kaip tam tikro vairuotojo esama bendroji ne mažiau kaip 15 minučių trukmės BUVIMO PASIRENGUS DIRBTI, PERTRAUKOS/POILSIO arba NEŽINOMO (11) laikotarpių trukmė nuo paskutinio ne mažiau kaip 45 minučių trukmės BUVIMO PASIRENGUS DIRBTI, PERTRAUKOS/POILSIO arba NEŽINOMO (11) laikotarpio (tas laikotarpis gali būti padalytas į keletą ne trumpesnių kaip 15 minučių atkarpų). Skaičiuojant atsižvelgiama į vairuotojo kortelės atmintyje įrašytus duomenis apie ankstesnę veiklą (jei reikia). Skaičiuojant neatsižvelgiama į neigiamos trukmės nežinomus laikotarpius (nuo nežinomo laikotarpio pradžios iki jo pabaigos), susidarančius dėl dviejų skirtingų tachografų laiko dalinio sutapimo. Jeigu vairuotojas kortelės neįkiša, skaičiuojama remiantis įrašais duomenų atmintyje apie pastarąjį laikotarpį, kai kortelė nebuvo įkišta, susijusiais su atitinkamu plyšiu;

q) „duomenų atmintis“tai tachografe sumontuotas elektroninis duomenų laikymo įrenginys;

r) „skaitmeninis parašas“prie duomenų paketo pridėti duomenys arba jo kriptografinė transformacija, leidžiantys duomenų paketo gavėjui įsitikinti duomenų paketo autentiškumu ir nepažeistumu;

s) „duomenų perkėlimas“ tai transporto priemonės arba tachografo kortelės atmintyje laikomų visų duomenų arba jų dalies kopijavimas kartu su skaitmeniniu parašu; jokie laikomi duomenys juos perkeliant negali būti pakeisti arba panaikinti;

t) „vairuotojo kortelė“ tai tachografo kortelė, kurią tam tikram vairuotojui išduoda valstybių narių institucijos; vairuotojo kortelė identifikuoja vairuotoją ir yra skirta duomenims apie vairuotojo veiklą laikyti;

u) „padangų efektyvusis apskritimo ilgis“tai atstumų, kuriuos nuvažiuoja vieną kartą visiškai apsisukdamas kiekvienas iš transporto priemonę varančių ratų (varantieji ratai), vidurkis. Šie atstumai turi būti išmatuoti standartinėmis bandymo sąlygomis (žr. VI skyriaus 5 poskyrį) ir yra išreikšti „l = ... mm“. Transporto priemonių gamintojams leidžiama nustatyti šiuos atstumus teoriniu apskaičiavimu, kurį atliekant atsižvelgiama į parengtos važiuoti nepakrautos transporto priemonės didžiausią leistiną ašių apkrovą ( 12 ). Tokio teorinio skaičiavimo metodiką patvirtina kompetentinga valstybės narės institucija;

v) „įvykis“tai tachografo aptiktas neįprastas veikimas, kuris gali pasireikšti mėginant sukčiauti;

w) „gedimas“tai tachografo aptiktas neįprastas veikimas, kuris gali pasireikšti įrangai sutrikus ar sulūžus;

x) „įrengimas“tai tachografo sumontavimas transporto priemonėje;

y) „judesio jutiklis“tai tachografo dalis, siunčianti signalus, atitinkančius transporto priemonės greitį ir (arba) nuvažiuotą atstumą;

z) „negaliojanti kortelė“tai sugedusi, po pirminio autentiškumo tikrinimo neleistina kortelė arba kortelė, kurios galiojimo laikas dar neprasidėjo arba jau baigėsi;

aa) „nekontroliuojama“kai pagal Tarybos reglamento (EEB) Nr. 3820/85 nuostatas tachografo naudoti nereikalaujama;

bb) „greičio viršijimas“tai leistino transporto priemonės greičio viršijimas, apibrėžiamas kaip bet kuris ilgiau kaip 60 sekundžių trukmės laikotarpis, kuriuo išmatuotas transporto priemonės greitis viršija greičio ribotuvo, nurodyto 1992 m. vasario 10 d. Tarybos direktyvoje 92/6/EEB dėl tam tikrų kategorijų variklinių transporto priemonių greičio ribotuvų įrengimo ir naudojimo Bendrijoje ( 13 ), nustatytą vertę;

cc) „periodinė patikra“tai operacijų komplektas, kurios atliekamos patikrinti, ar tachografas veikia tinkamai ir ar jo nustatymai atitinka transporto priemonės parametrus;

dd) „spausdintuvas“tai tachografo komponentas, kuris spausdina spaudinius su laikomais duomenimis;

ee) „tachografas“tai visa įranga, skirta įrengti transporto priemonėse automatiškai arba pusiau automatiškai rodyti, registruoti ir laikyti išsamią informaciją apie šių transporto priemonių judėjimą ir tam tikrus jų vairuotojų darbo laikotarpius;

ff) „atnaujinimas“tai naujos tachografo kortelės išdavimas pasibaigus galioti arba sugedus senajai ir ją atidavus išduodančiajai institucijai. Atnaujinimas garantuoja, kad vienu metu nebus dviejų galiojančių kortelių;

gg) „remontas“tai bet koks judesio jutiklio arba transporto priemonės remontas, dėl kurio reikia išjungti jo maitinimą arba atjungti kitus tachografo komponentus ar jį atidaryti;

hh) „pakeitimas“tai naujos tachografo kortelės išdavimas vietoj senosios, kuri paskelbta pamesta, pavogta ar sugedusia ir nėra grąžinta išduodančiajai institucijai. Pakeitimas niekuomet negarantuoja, kad vienu metu nebus dviejų galiojančių kortelių;

ii) „apsaugotumo atestacija“tai ITSEC ( 14 ) atestacijos institucijos atliekamas procesas, kuriuo tikrinama, ar tachografas arba tachografo kortelė atitinka 10 priedėlyje „Bendrieji apsaugos tikslai“ nustatytus apsaugotumo reikalavimus;

jj) „savitikra“tai tachografo periodiškai ir automatiškai atliekami sutrikimų patikrinimai;

kk) „ tachografo kortelė “ kortelė, turinti mikroprocesorių, skirta naudoti su tachografu. Iš tachografo kortelių tachografas gali nustatyti kortelės turėtojo tapatybę (arba tapatybės grupę), į kortelę galima perrašyti ir laikyti duomenis. Tachografo kortelės būna tokios: — vairuotojo kortelė, — kontrolės kortelė, — dirbtuvių kortelė, — įmonės kortelė;

ll) „tipo patvirtinimas“tai valstybės narės atliekamas procesas, kuriuo tikrinama, ar tachografas (ar jo komponentas) arba tachografo kortelė atitinka šio reglamento reikalavimus;

mm) „padangų dydis“tai (išorinių varančiųjų ratų) padangų matmenų nuoroda pagal 1992 m. kovo 31 d. Direktyvą 92/23/EEB ( 15 );

nn) „transporto priemonės identifikacija“transporto priemonės identifikacijos numeriai: transporto priemonės registracijos numeris (TPRN) su registruojančiosios valstybės narės žymeniu ir transporto priemonės identifikacijos numeris (TPIN) ( 16 );

oo) „transporto priemonės blokas (TPB)“tai tachografas be judesio jutiklio ir jo jungiamųjų laidų. Transporto priemonės blokas gali būti vienas arba jų gali būti keli, paskirstyti visoje transporto priemonėje ir būtinai atitinkantys šio reglamento apsaugotumo reikalavimus;

pp) „savaitė“(tachografo skaičiavimams) tai laikotarpis nuo pirmadienio 00.00 val. iki sekmadienio 24.00 val. pagal UTC;

qq) „dirbtuvių kortelė“ tai tachografo kortelė, kurią valstybės narės institucijos išduoda tos valstybės narės patvirtintam tachografo gamintojui, montuotojui, transporto priemonės gamintojui ar dirbtuvėms. Dirbtuvių kortelė identifikuoja jos turėtoją ir leidžia tikrinti, kalibruoti ir (arba) perkelti duomenis iš tachografo.

II. BENDROS TACHOGRAFO CHARAKTERISTIKOS IR FUNKCIJOS

Bet kurioje transporto priemonėje, kurioje įmontuotas šio priedo nuostatas atitinkantis tachografas, turi būti greičio rodmenų ekranas ir hodometras. Jie gali būti įmontuoti pačiame tachografe.

1. Bendrosios ypatybės

Tachografas skirtas įrašyti, laikyti, rodyti, spausdinti ir pateikti su vairuotojo veikla susijusius duomenis.

Tachografas susideda iš laidų, judesio jutiklio ir transporto priemonės bloko.

Transporto priemonės bloke yra procesorius, duomenų atmintis ir laikrodis, du kortelės su mikroprocesoriumi sąsajos įtaisai (vairuotojo ir vairuotojo porininko), spausdintuvas, ekranas, vaizdinio perspėjimo įtaisas, kalibravimo ar duomenų perkėlimo jungtis ir įtaisai naudotojo informacijai įvesti.

Tachografas per papildomas jungtis gali būti prijungtas prie kitų įrenginių.

Prijungti arba įdiegti į tachografą bet kokias patvirtintas ar kitokias funkcijas, įtaisą ar įtaisus leidžiama tik tuomet, jei jie netrukdo ir negali sutrukdyti įrangai tinkamai bei saugiai veikti ir atitikti šio reglamento reikalavimus.

Tachografo naudotojų tapatybė nustatoma iš tachografo kortelių.

Tachografas suteikia atrankinės prieigos teises naudotis duomenimis ir funkcijomis pagal naudotojo tipą ir (arba) tapatybę.

Tachografas įrašo ir laiko duomenis savo duomenų atmintyje ir tachografo kortelėse.

Tai daroma pagal 1995 m. spalio 24 d. Direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo ( 17 ).

2. Funkcijos

Tachografas turi atlikti tokias funkcijas:

— stebėti kortelių įkišimo ir ištraukimo veiksmus,

— matuoti greitį ir atstumą,

— matuoti laiką (trukmę),

— stebėti vairuotojo veiklą,

— stebėti važiavimo būseną,

— leisti vairuotojui rankomis įvesti tokius duomenis: — — vietų, kuriose prasideda ir (arba) baigiasi dienos darbo laikotarpiai, žymenis, — rankomis įvedamus duomenis apie vairuotojo veiklą, — apie ypatingas būsenas,

— valdyti įmonės užraktus,

— stebėti kontrolės veiklą,

— aptikti įvykius ir (arba) gedimus,

— savidiagnostiką ir savitikrą,

— nuskaityti duomenų atmintyje laikomą informaciją,

— įrašyti ir laikyti informaciją duomenų atmintyje,

— nuskaityti tachografo kortelėse įrašytą informaciją,

— įrašyti ir laikyti informaciją tachografo kortelėse,

— rodyti ekrane,

— spausdinti,

— perspėti,

— perkelti duomenis į išorines laikmenas,

— persiųsti duomenis į papildomus išorinius įtaisus,

— kalibruoti,

— koreguoti laiką.

3. Darbo režimai

Tachografas turi dirbti keturiais darbo režimais:

— naudojimo režimu,

— kontrolės režimu,

— kalibravimo režimu,

— įmonės režimu.

Priklausomai nuo to, kokia galiojanti tachografo kortelė įkišama į kortelių sąsajos įtaisus, tachografas turi persijungti į tokius darbo režimus:







Darbo režimas Vairuotojo plyšys Kortelės nėra Vairuotojo kortelė Kontrolės kortelė Dirbtuvių kortelė Įmonės kortelė Porininko plyšys Kortelės nėra Naudojimo Naudojimo Kontrolės Kalibravimo Įmonės Vairuotojo kortelė Naudojimo Naudojimo Kontrolės Kalibravimo Įmonės Kontrolės kortelė Kontrolės Kontrolės Kontrolės (1) Naudojimo Naudojimo Dirbtuvių kortelė Kalibravimo Kalibravimo Naudojimo Kalibravimo (1) Naudojimo Įmonės kortelė Įmonės Įmonės Naudojimo Naudojimo Įmonės (1) (1) Tokiais atvejais tachografas naudoja tik į vairuotojo plyšį įkištą kortelę.

Tachografas turi nepaisyti įkištų negaliojančių kortelių; galima tik pamatyti, išspausdinti ir perkelti informaciją iš kortelių, kurių galiojimo laikas pasibaigęs.

Visos II skyriaus 2 poskyryje išvardytos funkcijos turi veikti bet kuriuo darbo režimu, išskyrus tokius atvejus:

— kalibravimo funkcija galima naudotis tik kalibravimo režimu,

— laiko nustatymo funkcija ne kalibravimo režimu yra apribota,

— rankinio vairuotojo informacijos duomenų įvedimo funkcija veikia tik naudojimo ir kalibravimo režimais,

— įmonės užrakto valdymo funkcija galima naudotis tik įmonės režimu,

— kontrolės veiklos stebėsenos funkcija galima naudotis tik kontrolės režimu,

— duomenų perkėlimo funkcija neveikia naudojimo režimu (išskyrus 150 reikalavime numatytus atvejus).

Tachografas turi gebėti išvesti duomenis į ekraną, spausdintuvą ar išorines sąsajas, išskyrus tokius atvejus:

— naudojimo režimu bet kokia įkištos tachografo kortelės neatitinkanti asmens tapatybės informacija (pavardė ir vardas) užtamsinama, o įkištos tachografo kortelės numerio neatitinkantis numeris užtamsinamas iš dalies (užtamsinamas kiekvienas lyginis rašmuo skaičiuojant iš kairės į dešinę),

— įmonės režimu gali būti išvesti tik kitų įmonių (identifikuojamų pagal pirmuosius 13 įmonės kortelės numerio rašmenų) neužrakintų laikotarpių su vairuotoju susiję duomenys (081, 084 ir 087 reikalavimai),

— kai į tachografą neįkišta jokia kortelė, gali būti išvesti tik esamos ir aštuonių ankstesnių kalendorinių dienų su vairuotoju susiję duomenys.

4. Apsauga

Sistemos apsauga skirta apsaugoti duomenų atmintį taip, kad prie jų negalima būtų neleistinai prieiti ir jais pasinaudoti, aptikti bet kokius mėginimus tai padaryti, saugoti tarp judesio jutiklio bei transporto priemonės bloko ir tarp tachografo bei tachografo kortelių perduodamų duomenų nepažeistumą ir autentiškumą bei tikrinti perkeliamų duomenų nepažeistumą ir autentiškumą.

Tam, kad sistema būtų saugi, tachografas turi atitikti judesio jutiklio ir transporto priemonės bloko bendruosiuose apsaugos tiksluose (10 priedėlis) nurodytus reikalavimus.

III. TACHOGRAFO GAMINIMO IR JO VEIKIMO REIKALAVIMAI

1. Kortelių įkišimo ir ištraukimo veiksmų stebėsena

Tachografas turi stebėti kortelių sąsajos įrangą ir registruoti kortelių įkišimo ir ištraukimo veiksmus.

Įkišus kortelę tachografas turi nustatyti, ar įkištoji kortelė yra galiojanti tachografo kortelė, ir jei taip - nustatyti jos rūšį.

Tachografas turi būti tokios konstrukcijos, kad tinkamai įkišus kortelę į sąsajos įtaisą, ji būtų užfiksuojama.

Tachografo kortelės gali būti išvedamos iš įrangos tik transporto priemonei sustojus ir įrašius į jas reikiamus duomenis. Kortelė turi būti išvedama naudotojo veiksmu.

2. Greičio ir atstumo matavimas

Ši funkcija turi nuolatos matuoti bendrą transporto priemonės nuvažiuotą atstumą ir gebėti pateikti hodometro vertės rodmenį.

Ši funkcija turi nuolatos matuoti transporto priemonės greitį ir gebėti pateikti jo vertės rodmenį.

Greičio matavimo funkcija taip pat turi pateikti informaciją apie tai, ar transporto priemonė juda, ar stovi. Transporto priemonė laikoma judančia, jei funkcija bent penkias sekundes gauna didesnį kaip 1 imp./s dažnio signalą iš judesio jutiklio; priešingu atveju transporto priemonė laikoma stovinčia.

Bet kurioje transporto priemonėje esantys greitį rodantys įtaisai (spidometrai) ir nuvažiuotą atstumą rodantys įtaisai (hodometrai), sumontuoti šio reglamento nuostatas atitinkančiuose tachografuose, turi atitikti reikalavimus dėl didžiausių leistinų paklaidų, nustatytų šiame priede (III skyriaus 2 poskyrio 1 ir 2 punktuose).

2.1. Nuvažiuoto atstumo matavimas

Nuvažiuotas atstumas gali būti matuojamas:

— įskaičiuojant į priekį ir atbulomis nuvažiuotą atstumą,

— įskaičiuojant tik į priekį nuvažiuotą atstumą.

Tachografas turi matuoti atstumą nuo 0 iki 9 999 999,9 km.

Atstumas turi būti matuojamas su tokia paklaida (ne mažiau kaip 1 000 m atstumas):

— iki sumontavimo: ± 1 %,

— sumontavus ir atliekant periodines patikras: ± 2 %,

— naudojant: ± 4 %.

Atstumas turi būti matuojamas 0,1 km ar smulkesniais vienetais.

2.2. Greičio matavimas

Tachografas turi matuoti nuo 0 iki 220 km/h greitį.

Tam, kad būtų matuojama ne daugiau kaip su ± 6 km/h paklaida, ir atsižvelgiant į:

— ± 2 km/h įvesties duomenų (skirtingos padangos ir kt.) paklaidą,

— ± 1 km/h matavimų įrengiant arba atliekant periodines patikras paklaidą,

kai transporto priemonės būdingasis koeficientas yra nuo 4 000 iki 25 000 imp./km, tachografas turi matuoti nuo 20 iki 180 km/h greitį su ± 1 km/h paklaida.

Pastaba: dėl duomenų laikymo įrangos tikslumo galima papildoma ± 0,5 km/h tachometre registruojamo greičio paklaida.

Greitis turi būti teisingai išmatuojamas su leistina paklaida ne vėliau kaip praėjus 2 sekundėms po greičio kaitos pabaigos, kai jis pasikeičia iki 2 m/s2 sparta.

Greitis turi būti matuojamas 1 km/h ar didesniu tikslumu.

3. Laiko matavimas

Laikas turi būti matuojamas nuolatos ir skaitmeniniu būdu parodoma data bei laikas pagal UTC.

Visoje tachografo sistemoje (įrašuose, spaudiniuose, keičiantis duomenimis, ekrane ir kt.) data turi būti registruojama pagal UTC datą ir laiką.

Vietos laikui nustatyti turi būti įmanoma pakeisti rodomą laiką pusės valandos žingsniais.

Tipo patvirtinimo sąlygomis laiko matavimo paklaida gali būti ne didesnė kaip ± 2 s.

Laikas turi būti matuojamas 1 sekundės ar didesniu tikslumu.

Laiko matavimo tipo patvirtinimo sąlygomis neturi sutrikdyti išorinio maitinimo nebuvimas trumpesnį kaip 12 mėnesių laiką.

4. Vairuotojo veiklos stebėsena

Ši funkcija nuolatos ir atskirai turi stebėti vieno vairuotojo ir vieno vairuotojo porininko veiklą.

Vairuotojo veiklos rūšys turi būti tokios: VAIRAVIMAS, DARBAS, BUVIMAS PASIRENGUS DIRBTI ir PERTRAUKA/POILSIS.

Vairuotojui ir (arba) vairuotojui porininkui turi būti įmanoma rankomis pasirinkti DARBĄ, BUVIMĄ PASIRENGUS DIRBTI ir PERTRAUKĄ/POILSĮ.

Kai transporto priemonė važiuoja, vairuotojui turi būti automatiškai parenkama VAIRAVIMO veiklos rūšis, o vairuotojui porininkui - BUVIMO PASIRENGUS DIRBTI.

Kai transporto priemonė sustoja, vairuotojui turi būti automatiškai parenkama DARBO veiklos rūšis.

Pirmasis veiklos pasikeitimas ne vėliau kaip praėjus 120 sekundžių po automatinio pasikeitimo į DARBĄ dėl to, kad transporto priemonė sustojo, turi būti laikomas įvykusiu transporto priemonei stovint (todėl galbūt atšaukiamas DARBO veiklos rūšies nustatymas).

Ši funkcija turi teikti informaciją apie veiklos pasikeitimus registravimo funkcijoms vienos minutės tikslumu.

Jei kuriuo nors kalendorinės minutės momentu imama vykdyti VAIRAVIMO veikla, VAIRAVIMU turi būti laikoma visa ta minutė.

Jei prieš tam tikrą minutę buvusią ir po jos einančią minutėmis buvo vykdoma VAIRAVIMO veikla, visa ta minutė turi būti laikoma VAIRAVIMU.

Jei pagal pirmiau nurodytus reikalavimus kalendorinė minutė nelaikoma VAIRAVIMU, ji turi būti laikoma tos rūšies veikla, kuri tą minutę truko ilgiausiai (arba vėliausiąja iš vienodai trukusių veiklų).

Ši funkcija taip pat nuolatos turi stebėti vairuotojo nepertraukiamo vairavimo trukmę ir bendrąją poilsio trukmę.

5. Važiavimo būsenos stebėsena

Ši funkcija nuolatos automatiškai turi stebėti važiavimo būseną.

Kai į įrangą įkišamos dvi galiojančios vairuotojo kortelės, turi būti parenkama ĮGULOS važiavimo būsena, visais kitais atvejais - VIENO VAIRUOTOJO važiavimo būsena.

6. Vairuotojo rankomis įvedami duomenys

6.1. Vietų, kuriose prasideda ir (arba) baigiasi dienos darbo laikotarpiai, žymenų įvedimas

Naudojantis šia funkcija turi būti galima įvesti vietų, kuriose prasideda ir (arba) baigiasi vairuotojo ir (arba) vairuotojo porininko dienos darbo laikotarpiai, žymenis.

Vietos apibrėžiamos kaip šalys ir, jei reikia papildomai, kaip regionai.

Ištraukiant vairuotojo (arba dirbtuvių) kortelę, tachografas turi pasiūlyti vairuotojui (porininkui) įvesti „vietą, kurioje baigėsi dienos darbo laikotarpis“.

Tachografas turi leisti ignoruoti šį siūlymą.

Vietų, kuriose prasideda ir (arba) baigiasi dienos darbo laikotarpiai, žymenis įvesti turi būti įmanoma ir be kortelės arba kitu laiku, o ne įkišant arba ištraukiant kortelę.

6.2. Duomenų apie vairuotojo veiklą įvedamas rankomis

Įkišus vairuotojo (arba dirbtuvių) kortelę (ir tik tuo metu) tachografas turi:

— priminti kortelės turėtojui paskutinio kortelės ištraukimo datą ir laiką,

— paprašyti kortelės turėtoją nurodyti, ar įkišus kortelę turi būti pratęstas dienos darbo laikotarpis.

Tachografas turi leisti neatsakyti į šį klausimą, atsakyti teigiamai arba neigiamai:

— jei kortelės turėtojas neatsako į klausimą, tachografas turi pasiūlyti įvesti „vietos, kurioje prasideda dienos darbo laikotarpis, žymenį“. Tachografas turi leisti ignoruoti šį siūlymą. Jei vietos žymuo įvedamas, tuomet jis turi būti užregistruotas duomenų atmintyje bei tachografo kortelės atmintyje ir susietas su kortelės įkišimo laiku,

— jei atsakoma teigiamai arba neigiamai, tachografas turi pasiūlyti kortelės turėtojui rankomis įvesti veiklos pavadinimą (DARBAS, BUVIMAS PASIRENGUS DIRBTI arba PERTRAUKA/POILSIS), datą ir pradžios bei pabaigos laiką apsiribojant tik laikotarpiu nuo paskutinio kortelės ištraukimo iki dabartinio įkišimo ir neleidžiant skirtingų rūšių veiklos trukmei iš dalies sutapti. Tai daroma laikantis tokios tvarkos: — — jei kortelės turėtojas klausimą atsako teigiamai, tachografas turi pasiūlyti kortelės turėtojui rankomis chronologine seka įvesti laikotarpiu nuo paskutinio kortelės ištraukimo iki dabartinio įkišimo vykdytos veiklos rūšių pavadinimus. Procesas baigiasi, kai rankomis įvestos veiklos pabaigos laikas sutampa su kortelės įkišimo laiku, — jei kortelės turėtojas klausimą atsako neigiamai, tachografas turi: — — pasiūlyti kortelės turėtojui rankomis chronologine seka įvesti laikotarpiu nuo kortelės ištraukimo iki atitinkamo dienos darbo laikotarpio vykdytos veiklos rūšių pavadinimus (arba su transporto priemone susijusios veiklos pavadinimus, jei dienos darbo laikotarpis tęsimas registracijos lape). Todėl tachografas, prieš leisdamas kortelės turėtojui rankomis įvesti visų veiklos rūšių pavadinimus, turi pasiūlyti nurodyti, ar paskutinės užregistruotos veiklos pabaigos laikas reiškia ir ankstesnio darbo laikotarpio pabaigą (žr. pastabą toliau), — Pastabos: jei kortelės turėtojas nenurodo, kada baigėsi ankstesnis darbo laikotarpis ir rankomis įveda veiklos pavadinimą, kurios pabaigos laikas sutampa su kortelės įkišimo laiku, tachografas turi: — daryti prielaidą, kad darbo laikotarpis baigėsi prasidėjus pirmajam POILSIO (arba likusiam NEŽINOMAM) laikotarpiui ištraukus kortelę arba ją ištraukiant (jei nėra įvestas poilsio laikotarpis ir nė vienas laikotarpis nelieka NEŽINOMAS), — daryti prielaidą, kad pradžios laikas sutampa su kortelės įkišimo laiku, — atlikti toliau nurodytus žingsnius, — tuomet, jei atitinkamo darbo laikotarpio pabaigos laikas skiriasi nuo kortelės ištraukimo laiko arba tuo metu nėra įvestas dienos darbo laikotarpio pabaigos vietos žymuo, pasiūlyti kortelės turėtojui „patvirtinti arba įvesti vietos, kurioje baigėsi dienos darbo laikotarpis, žymenį“ (tachografas turi leisti ignoruoti šį siūlymą). Jei vietos žymuo įvedamas, jis turi būti užregistruotas tik tachografo kortelės atmintyje ir tik tuomet, jei skiriasi nuo žymens, įvesto ištraukiant kortelę (jei tuomet žymuo buvo įvestas), ir susietas su darbo laikotarpio pabaigos laiku, — tuomet pasiūlyti kortelės turėtojui įvesti esamo dienos darbo laikotarpio (arba su ta transporto priemone susijusios veiklos, jei šiuo laikotarpiu kortelės turėtojas anksčiau naudojo registracijos lapą) „pradžios laiką“ ir „vietos, kur prasideda dienos darbo laikotarpis, žymenį“ (tachografas turi leisti ignoruoti šį siūlymą). Jei vietos žymuo įvedamas, jis turi būti užregistruotas tik tachografo kortelės atmintyje ir susietas su darbo laikotarpio pradžios laiku. Jei šis pradžios laikas sutampa su kortelės įkišimo laiku, vietos žymuo taip pat užregistruojamas duomenų atmintyje, — tuomet, jei pradžios laikas skiriasi nuo kortelės įkišimo laiko, pasiūlyti vairuotojui rankomis chronologine seka įrašyti veiklos rūšis nuo šio pradžios laiko iki kortelės įkišimo laiko. Procesas baigiasi, kai rankomis įvestos veiklos pabaigos laikas sutampa su kortelės įkišimo laiku, — tuomet tachografas iki patvirtinimo pasirinkus specialią komandą turi leisti kortelės turėtojui pakeisti bet kurios rankomis įvestos veiklos rūšies pavadinimą, o patvirtinus - nebeleisti jokių pakeitimų, — jei kortelės turėtojas atsako į pradinį klausimą ir neįveda įrašų apie veiklą, tachografas daro prielaidą, kad kortelės turėtojas ignoravo klausimą.

Viso proceso metu tachografas turi nebepriimti įrašų:

— jei su įrangos žmogaus-mašinos sąsaja nesąveikaujama ilgiau kaip vieną minutę (po 30 sekundžių perspėjant regimuoju ir galbūt girdimuoju būdais),

— ištraukus kortelę arba įkišus kito vairuotojo (ar dirbtuvių) kortelę,

— transporto priemonei pradėjus važiuoti,

ir patvirtinti jau įvestą informaciją.

6.3. Informacijos apie ypatingas būsenas įvedimas

Tachografas turi leisti vairuotojui esamuoju laiku įvesti informaciją apie tokias dvi ypatingas būsenas:

— NEKONTROLIUOJAMA (pradžia, pabaiga),

— KELTO PERKĖLA/GELEŽINKELIO PERVAŽA.

Pasirinkus būseną NEKONTROLIUOJAMA, būsenos KELTO PERKĖLA/GELEŽINKELIO PERVAŽA pasirinkti negalima.

Jei įkišama arba ištraukiama vairuotojo kortelė, būsena NEKONTROLIUOJAMA turi būti automatiškai užbaigta.

7. Įmonės užraktų valdymas

Ši funkcija turi leisti valdyti užraktus, kuriuos įmonė nustato, kad pati uždraustų sau įmonės režimu prieiti prie duomenų.

Įmonės užraktus sudaro pradžios data/laikas (užrakinimas) ir pabaigos data/laikas (atrakinimas), susieti su įmonės identifikacija, kurią apibrėžia įmonės kortelės numeris (užrakinant).

Užraktus galima „užrakinti“ ir „atrakinti“ tik esamuoju laiku.

Atrakinti turi galėti tik ta įmonė, kuri „užrakino“ (ką nurodo pirmieji 13 įmonės kortelės rašmenų), arba

kitai įmonei „užrakinus“ savo užraktą, ankstesnės įmonės užraktas turi būti automatiškai „atrakinamas“.

Jei įmonė užrakina naują užraktą, o ankstesnis užraktas buvo tos pačios įmonės, tuomet daroma prielaida, kad ankstesnis užraktas nebuvo „atrakintas“, ir jis lieka „užrakintas“.

8. Kontrolės veiklos stebėsena

Ši funkcija turi stebėti RODYMO EKRANE, SPAUSDINIMO, TPB ir kortelės DUOMENŲ PERKĖLIMO veiklą kontrolės režimu.

Ši funkcija taip pat turi stebėti GREIČIO VIRŠIJIMO KONTROLĖS veiklą kontrolės režimu. Greičio kontrolės pasireiškimu laikoma tai, kad kontrolės režimu į spausdintuvą arba ekraną pateikiamas „greičio viršijimo“ pranešimas arba iš TPB atminties perkeliami duomenys apie „įvykius ir gedimus“.

9. Įvykių ir (arba) gedimų aptikimas

Ši funkcija turi aptikti tokius įvykius ir (arba) gedimus:

9.1. „Negaliojančios kortelės įkišimo“ įvykis

Šis įvykis turi būti užfiksuojamas įkišus bet kokią negaliojančią kortelę ir (arba) pasibaigus įkištos kortelės galiojimo laikui.

9.2. „Kortelių nesuderinamumo“ įvykis

Šis įvykis turi būti užfiksuojamas, kai kartu įkišamos dvi kortelės, kurių derinio sankirta toliau esančioje lentelėje pažymėta X:







Kortelių nesuderinamumas Vairuotojo plyšys Kortelės nėra Vairuotojo kortelė Kontrolės kortelė Dirbtuvių kortelė Įmonės kortelė Porininko plyšys Kortelės nėra Vairuotojo kortelė X Kontrolės kortelė X X X Dirbtuvių kortelė X X X X Įmonės kortelė X X X

9.3. „Dalinio laiko sutapimo“ įvykis

Šis įvykis turi būti užfiksuojamas, kai vairuotojo kortelės paskutinio ištraukimo data ir laikas, užfiksuoti kortelės atmintyje, yra vėlesni už tachografo, į kurį kortelė įkišta, esamą datą ir laiką.

9.4. „Važiavimo be tinkamos kortelės“ įvykis

Šis įvykis turi būti užfiksuojamas, kai kartu įkišamos dvi kortelės, kurių derinio sankirta toliau esančioje lentelėje pažymėta X, ir kai vairuotojo veiklos rūšis pasikeičia į VAIRAVIMĄ arba esant VAIRAVIMO vairuotojo veiklai pasikeičia darbo režimas:







Kortelių nesuderinamumas Vairuotojo plyšys Kortelės nėra (arba ji yra negaliojanti) Vairuotojo kortelė Kontrolės kortelė Dirbtuvių kortelė Įmonės kortelė Porininko plyšys Kortelės nėra (arba ji yra negaliojanti) X X X Vairuotojo kortelė X X X X Kontrolės kortelė X X X X X Dirbtuvių kortelė X X X X Įmonės kortelė X X X X X

9.5. „Kortelės įkišimo važiuojant“ įvykis

Šis įvykis turi būti užfiksuojamas, kai esant VAIRAVIMO vairuotojo veiklai į bet kurį plyšį įkišama tachografo kortelė.

9.6. „Paskutinės kortelės panaudos netinkamo užbaigimo“ įvykis

Šis įvykis turi būti užfiksuojamas, kai įkišus kortelę tachografas nustato, kad, nepaisant III skyriaus 1 poskyrio nuostatų, ankstesnė kortelės panauda užbaigta netinkamai (kortelė ištraukta nebaigus įrašyti į ją visų reikiamų duomenų). Šis įvykis fiksuojamas tik dėl vairuotojo ir dirbtuvių kortelių.

9.7. „Greičio viršijimo“ įvykis

Šis įvykis turi būti užfiksuojamas kiekvienąsyk viršijus greitį.

9.8. „Maitinimo nutrūkimo“ įvykis

Šis įvykis turi būti užfiksuojamas ne kalibravimo režimu, kai judesio jutiklio ir (arba) transporto priemonės bloko maitinimas nutrūksta ilgesniam kaip 200 milisekundžių laikui. Pertraukimo slenkstį nustato gamintojas. Šis įvykis neturi būti fiksuojamas dėl įtampos kritimo užvedant variklį.

9.9. „Duomenų apie judėjimą klaidos“ įvykis

Šis įvykis turi būti užfiksuojamas, kai nutrūksta įprastas duomenų srautas tarp judesio jutiklio ir transporto priemonės bloko ir (arba) įvykus duomenų vientisumo arba autentiškumo klaidai keičiantis duomenimis tarp judesio jutiklio ir transporto priemonės bloko.

9.10. „Mėginimo pažeisti apsaugą“ įvykis

Šis įvykis turi būti užfiksuojamas, kai ne kalibravimo režimu pakenkiama judesio jutiklio ir (arba) transporto priemonės mazgo apsaugotumui, kaip nurodyta šių komponentų bendruosiuose apsaugos tiksluose.

9.11. „Kortelės“ gedimas

Šis gedimas turi būti užfiksuojamas, kai naudojantis tachografo kortele ji sugenda.

9.12. „Tachografo“ gedimas

Šis gedimas turi būti užfiksuojamas, kai ne kalibravimo režimu įvyksta bet kuris šių gedimų:

— TPB vidinis gedimas,

— spausdintuvo gedimas,

— ekrano gedimas,

— duomenų perkėlimo sutrikimas,

— jutiklio gedimas.

10. Savidiagnostika ir savitikra

Tachografas turi pats aptikti gedimus atlikdamas savidiagnostiką ir savitikrą, kaip nurodyta lentelėje:







Tikrinamas poagregatis Savitikra Savidiagnostika Programinė įranga Nepažeistumas Duomenų atmintis Prieiga Prieiga duomenų nepažeistumas Kortelių sąsajos įtaisai Prieiga Prieiga Klaviatūra Rankinis patikrinimas Spausdintuvas (pagal gamintojo nustatymus) Spaudinys Ekranas Vizualus patikrinimas Duomenų perkėlimas (atliekama tik perkeliant duomenis) Tinkamas veikimas Jutiklis Tinkamas veikimas Tinkamas veikimas

11. Nuskaitymas iš duomenų atminties

Tachografas turi gebėti nuskaityti bet kokius savo duomenų atmintyje laikomus duomenis.

12. Informacijos įrašymas ir laikymas duomenų atmintyje

Šiame poskyryje:

— „365 dienos“ - tai vairuotojo vidutinės veiklos transporto priemonėje 365 kalendorinės dienos. Vidutinė dienos veikla transporto priemonėje apibrėžiama pagal informaciją apie ne mažiau kaip šešis vairuotojus arba vairuotojus porininkus, šešis kortelių įkišimo ir ištraukimo ciklus ir 256 veiklos rūšių pasikeitimus. Taigi per „365 dienas“ iš viso apibūdinami 2 190 vairuotojų (porininkų), 2 190 kortelių įkišimo ir ištraukimo ciklų ir 93 440 veiklos rūšių pasikeitimų,

— jei nenurodyta kitaip, laikas registruojamas vienos minutės tikslumu,

— hodometro vertės registruojamos vieno kilometro tikslumu,

— greitis registruojamas 1 km/h tikslumu.

Duomenų atmintyje laikomiems tipo patvirtinimo sąlygomis neturi pakenkti išorinio maitinimo nebuvimas trumpiau nei 12 mėnesių.

Tachografas savo duomenų atmintyje turi gebėti netiesiogiai arba tiesiogiai registruoti tokią informaciją:

12.1. Įrangos identifikacijos duomenys

12.1.1. Transporto priemonės bloko identifikacijos duomenys

Tachografas turi gebėti laikyti savo atmintyje tokius transporto priemonės identifikacijos duomenis:

— gamintojo pavadinimą,

— gamintojo adresą,

— komponento šifrą,

— serijos numerį,

— programinės įrangos versijos numerį,

— programinės įrangos įdiegimo datą,

— įrangos pagaminimo datą,

— patvirtinimo numerį.

Transporto priemonės bloko identifikacijos duomenis visam laikui įrašo transporto priemonės bloko gamintojas, išskyrus programinės įrangos duomenis ir patvirtinimo numerį, kurie gali keistis atnaujinant programinę įrangą.

12.1.2. Judesio jutiklio identifikacijos duomenys

Judesio jutiklis savo atmintyje turi gebėti laikyti tokius identifikacijos duomenis:

— gamintojo pavadinimą,

— komponento šifrą,

— serijos numerį,

— patvirtinimo numerį,

— įterptojo apsaugos komponento vardą (pvz., vidinės mikroschemos (mikroprocesoriaus) komponento šifrą),

— operacinės sistemos vardą (pvz., programinės įrangos versijos numerį).

Judesio jutiklio identifikacijos duomenis jame visam laikui įrašo judesio jutiklio gamintojas.

Transporto priemonės blokas savo atmintyje turi gebėti registruoti ir laikyti tokius tuo metu su juo sujungto judesio jutiklio identifikacijos duomenis:

— serijos numerį,

— patvirtinimo numerį,

— pirmojo sujungimo datą.

12.2. Apsaugos elementai

Tachografas turi gebėti laikyti atmintyje tokius apsaugos elementus:

— europinį atvirąjį raktą,

— valstybės narės pažymėjimą,

— įrangos pažymėjimą,

— įrangos slaptąjį raktą.

Tachografo apsaugos elementus į įrangą įdiegia transporto priemonės bloko gamintojas.

12.3. Duomenys apie vairuotojo kortelės įkišimą ir ištraukimą

Kiekvienu vairuotojo arba dirbtuvių kortelės įkišimo ir ištraukimo ciklu tachografas turi užregistruoti ir laikyti savo atmintyje:

— kortelės turėtojo pavardę ir vardą (-us), įrašytus kortelės atmintyje,

— kortelės numerį, išduodančiosios valstybės narės žymenį ir kortelės galiojimo pabaigos datą, įrašytus kortelės atmintyje,

— įkišimo datą ir laiką,

— transporto priemonės hodometro rodmens vertę įkišant kortelę,

— plyšio, į kurį kortelė įkišta, žymenį,

— ištraukimo datą ir laiką,

— transporto priemonės hodometro rodmens vertę ištraukiant kortelę,

— tokią kortelės atmintyje įrašytą informaciją apie transporto priemonę, kuria anksčiau naudojosi vairuotojas: — — TPRN ir registruojančiosios valstybės narės žymenį, — kortelės ištraukimo datą ir laiką,

— ženklą, nurodantį, ar įkišęs kortelę jos turėtojas rankomis įvedė veiklos rūšis, ar ne.

Duomenų atmintis turi gebėti išlaikyti šiuos duomenis ne trumpiau kaip 365 dienas.

Kai duomenų kaupimo talpa išnaudojama, nauji duomenys turi būti rašomi ant seniausiųjų įrašų.

12.4. Duomenys apie vairuotojo veiklą

Pasikeitus vairuotojo ir (arba) vairuotojo porininko veiklai ir (arba) važiavimo būsenai ir (arba) įkišus arba ištraukus vairuotojo arba dirbtuvių kortelę, tachografas turi užregistruoti ir laikyti duomenų atmintyje:

— važiavimo būseną (ĮGULA, VIENAS VAIRUOTOJAS),

— plyšys (VAIRUOTOJO, VAIRUOTOJO PORININKO),

— kortelė atitinkamame plyšyje (ĮKIŠTA, NEĮKIŠTA) (žr. pastabą),

— veiklos rūšį (VAIRAVIMAS, BUVIMAS PASIRENGUS DIRBTI, DARBAS, PERTRAUKA/POILSIS),

— pasikeitimo datą ir laiką.

Pastaba: ĮKIŠTA reiškia, kad į plyšį įkišta galiojanti vairuotojo ar dirbtuvių kortelė. NEĮKIŠTA, priešingai, reiškia, kad į plyšį neįkišta galiojanti vairuotojo ar dirbtuvių kortelė (pvz., įkišta įmonės kortelė arba neįkišta jokia kortelė).

Pastaba: vairuotojo rankomis įvesta informacija apie veiklą duomenų atmintyje neregistruojama.

Duomenų atmintis turi gebėti išlaikyti duomenis apie va